11.06.2019. 07:26 > 13:15\nPredsednik Vučić obišao je jutros poplavljeno selo Banjevac kod Krupnja, zaseok Mamići, u kojem se zbog obilnih padavina, izlila reka Bogoštica i uništila zasade malina i dvorišta domaćinstava.\n- Onoliko koliko možemo trudićemo se da napravimo puteve svuda, da ljudi mogu da dođu u Krupanj, ali da i vi možete da izađete ka drugim mestima. Pokušaćemo da od Mačkovog kamena, mesta za koje mnogi ne znaju šta predstavlja, da napravimo mesta na koja će da dolaze srpski đaci. Ulagali smo mnogo novca u Krupanj, zato sam srećan što se videlo koliko je btino da se ulaže u rečna korita, sada smo videli šta su nam slabe tačke i radićemo na tome. Renoviraćemo i ovu školu i napraviti planinarski dom - istakao je Vučić ovom prilikom.\n"Putevi će biti gotovi za četiri nedelje"\nNa lokaciji koju je obišao predsednik Vučić u toku su radovi na sanaciji kolovozne konstrukcije oštećene prilikom poplav, a kako navode radnici koji izvode radove, radi se proširenje kolovozne konstrukcije i ojačavanje nasipa oko reke što je, prema njihovim rečima, preduslov za asfaltiranje kolovoza.\nPredsednik je ovom prilikom istakao kako će nastojati da sve probleme reši sam i da ne želi da opterećuje narod.\n- Gledaću da Srbija ne gubi ništa, već da ima samo napredak i ulaganja - rekao je Vučić.\nVučić je u 8.30 stigao u Krupnj gde je obišao poplavljeno selo Banjevac (zaselak Mamići), a zatim i novoizgrađeni most na putu Ljubovija - Krupanj (Kržava b.b).\nNakon toga, on se uputio ka Lučanima, još jednom od naselja koje su nedavno pogodile poplave. To naselje i poplavljenu pekaru "Maksimil" su zajedno sa predsednikom obišli i ministar poljoprivrede Branislav Nedimović i predsednik opštine Lučani Milivoje Dolović, koji je rekao da je u ovom mestu poplavljen 231 objekat, više od 300 kilometara nekategorisanih puteva, kao i puteva prvog i drugog reda. Takođe, oštećeno je i 20 mostova.\n- Posle poplava na tom području su proradila i klizišta na oko 30 lokacija. Trenutno ima šest klizišta, a ostala su sanirana, a još uvek 24 kuće nisu useljive - naveo je Dolović.\nVlasnica pekare "Maksimil" u naselju Đerać u Lučanima Mira Matijević kaže da je za samo 10 minuta ceo zaseok poplavljen, a da je voda u pekari sve uništila dostižući visinu od skoro dva metra.\n- Morali smo da izađemo, nijednu mašinu nismo uspeli da sačuvamo. Ništa nam nije ostalo - kaže Mijatović, istakavši da se meštani tog naselja već dvadeset godina bore sa poplavama.\nDodaje da još uvek otplaćuje kredit koji je 2014. godina podigla kako bi sanirali štetu od poplava koje su tada pogodile Lučane.\nVučić je poručio da će država pomoći poplavljenu pekaru "Maksimil", kao i da će za mesec dana doći da se uveri da li je sve završeno i da li pekara radi. Vučić je u razgovoru sa vlasnicima pekare rekao da ne brinu i od njih dobio informaciju da šteta u pekari iznosi oko tri miliona dinara.\n- Nemoj da plačeš, to za državu nije veliki novac, a ova pekara je važna za vaše mesto - kazao je Vučić.\nProblem "zbog inaćenja"\nObilazeći ovo mesto, predsednik Srbije rekao je da da bedem zaštitio industrijsku zonu u Lučanima, i da je "samo 180 metara je bilo problematično".\n- Posledice poplava su mnogo manje, sa desne strane Bjelice ništa nije pipnuto ni ceo industrijski deo. Zbog našeg inaćenja i prirode, 180 metara ostalo je nepokriveno, ali sad ćemo to da rešimo na ovaj ili onaj način. Konačno i zauvek da se Bjelica ne izliva više nikada - naveo je predsednik Srbije.\nOn je kazao da "ćemo pronaći novac da pomognemo ljudima", kojima je poručio da ne treba da brinu. Kazao je i da je bio devet puta u Lučanima, i da će ponovo doći.\n"Da proverimo da li je uradjeno ono što smo obećali". - predsednik Vučić u poseti Ivani Popović, vlasnici pogona "Džemare", u selu Kržava.\nOn je najavio da će poplavljeno naselje Đerać u opštini Lučani u narednih 10 dana dobiti pomoć, kao i da će biti zaštićeno i poslednjih 180 metara bedema, kako se poplave više ne bi ponavljale u tom kraju. Takođe, najavio je da će u roku od šest meseci nove stambene objekte dobiti porodice čije su kuće potpuno uništene u poplavama.\n- U roku od šest meseci će to biti rešeno za ove ljude. Očekujem da za mesec i po dana krenu radovi i da za 40 do 50 dana dodjem i vidim da se uveliko radi. A, pre zime mora sve da bude gotovo - poručio je Vučić.\n"Da se reši bedem"\nOn je direktoru "Srbijavoda" Goranu Puzoviću rekao da preostalih 180 metara bedema mora da se reši, i da ga ne interesuje ko se sve buni, kao i da to mora da se uradi da taj kraj ne bi opet bio poplavljen.\n- Imaćete bolje puteve za mesec dana, sve mostove sanirane, sve popravljeno - najavio je on.\nMinistar poljoprivrede Branislav Nedimović je rekao da trenutno to ministarstvo radi procenu štete i da će program pomoći biti gotov za nedelju dana, a da će sve biti realizovano za najviše mesec dana. Vučić je dodao da je šteta, ipak, mnogo manja nego 2014, kada su poplave teško pogodile to područje.\nRekao je da je mnogo teško videti suze ljudi, ali je za državu ovaj put mnogo manji posao nego 2014., iako je mnogo kiše palo za kratko vreme, čak 60 do 80 litara po kvadratu. Kazao je i da će premijerka Srbije Ana Brnabić doći u Lučane za 10-12 dana da vidi dokle su stigli radovi na obnovi.\nOsim pekare "Maksimil", Vučić je obišao i bedem u naselju Krstac, a u Guči poplavljenu srednju školu "Dragačevo".\nOn je danas u Guči kazao da će u najkraćem roku biti pružena pomoć poplavljenima u tom regionu, ističući da za državu to nije preveliki problem, ali da je važno da se to uradi na pošten i pravedan način, da je dobiju oni koji su stvarno oštećeni.\nNakon obilaska srednje škole, on je kazao da će oni koji su ostali bez kuća, navodeći da je skoro 20 za rušenje, i 170 poplavljenih, u najkraćem roku biti pružena pomoć.\n- Imamo dovoljno novca. Uskoro će Sabor trubača, ne smeju posledice do tada da se vide - poručio je on.\nPoručio je direktoru "Srbijavode" Goranu Puzoviću da u budućoj odbrani od poplava ne uzme samo u obzir Bijelicu, već i Vraničku reku.\n"Velika je sreća da smo radili bedeme od 2014.godine tako da veći deo naselja Lučani, sve do magistrale, nije bio ugrožen. Ovde su vredni i marljivi ljudi i država će da nadoknadi štetu". - predsednik Vučić u obilasku bedema u naselju Krstac, Lučani.\nObilazeći školu rekao je da je posebno srećan zbog uspeha ove obrazovne ustanove, koja je pametnim izborom profila povećala broj djaka.\n- Konačno imamo decu koja će da budu zavarivači, bravari.. To je odgovorno ponašanje za budućnost - poručio je on.\nVučić je kazao da će, kada prođe autoput kroz Dragačevo, biti lakše da se dovode novi investitori i fabrike, kako bi građani mogli da zasnivaju svoju budućnost u svom kraju ne samo na fabrici "Milan Blagojević".\nSa ocem stradalog radnika u "Namenskoj" u Lučanima\nPredsednik Srbije razgovarao je danas sa Milovanom Milivojević, čiji je sin Milomir 2017. stradao u eksploziji u fabrici "Milan Blagojević Namenska" u Lučanima. Milivojević se obratio Vučiću za pomoć, koji ga je pozvao na razgovor u ponedeljak, u Predsedništvu Srbije.\nMilivojević je sačekao Vučića u naselju Krstac u Lučanima, gde je rekao da u prethodne dve godine niko u državi nije hteo da mu pomogne da dobije bilo kakav zvaničan dokument o smrti svog sina, i da se utvrdi odgovornost za njegovu pogibiju.\nOn je predsedniku preneo da je istraga završena, da su prikupljeni dokazi o toj nesreći, ali da u Osnovnom tužilaštvu u Čačku nije podignuta optužnica jer, kako tvrdi, generalni direktor fabrike Radoš Milovanović utiče na institucije.\n- Ja ne mogu da prodam svog sina, kao što su ovde svi uradili - rekao je Milivojević, koji je zatražio da se utvrdi ko je odgovoran za tu tragediju i zašto se nije vodilo računa o zaštiti i bezbednosti radnika.\nVučić mu je rekao da je tragedija njegove porodice užasna, i da ga moli da "ne govoriš da ti se kuća ugasila". On je kazao da će pozvati i ministarku pravde Nelu Kuburović da prisustvuje njihovom sastanku.\nPoruka za Drobnjaka: "Napravite ceo put Pridvorice-Devići\nPredsednik Srbije rekao je danas meštanima dragačevskog kraja da će deo puta od Ivanjice do Devića, od oko sedam kilometara, biti urađen celom dužinom.\n- Na potrebu za obnovom tog dela puta ukazali su mu novinari tokom njegove posete Lučanima, koji su rekli da je put od Pridvorice do Devića u jako lošem stanju, i da je meštane obradovala vest da će biti urađen celom dužinom, ali da se onda pojavila informacija da će biti urađeno samo 3,5 kilometara - naveo je on.\nNkaon toga, obratio se v.d. direktoru "Puteva Srbije" Zoranu Drobnjaku, koji mu je preneo da je za sada u planu da se asfaltira oko tri kilometra tog puta, na šta je predsednik Srbije rekao da ili da urade ceo put, ili da ga ne rade uopšte.\n- To što će ljudi da imaju asfalt na tri kilometra, na pola puta, šta će sa ostala četiri kilometra - upitao je.\nCeo put bi, prema procenama, trebalo da košta oko dva miliona evra, što je mnogo, primetio je Vučić.\nVučić je istakao da svi ljudi u Srbiji zaslužuju dobre puteve i podsetio da se decenijama čeka da Ibarsku magistralu zameni autoput. Naveo je da se ranije najmanje ulagalo u puteve, ali da je sada potpuno drugačije.\nU tom smislu, ponovio je da atoput kroz Grdelicu ne košta ispod 450 miliona evra, da će toliko da košta i deonica od Proseka do Gradine, dok će oko 800 miliona evra da košta Moravski koridor. Uz to, podsetio je da se radi na putevima od Batrovaca prema Kuzminu, da će se raditi putevi Ruma - Šabac, brza saobraćajnica Šabac Loznica, kao i brza saobraćajnica od autoputa E-75 do Požarevca i dalje do Gradišta, put Beorgad - Zrenjanin i Zrenjanin - Novi Sad.\nVučić će u Kraljevu posetiti preduzeće "Radijator", a zatim obići poplavljeno područje u naselju Sirča i u Trsteniku poplavljeno naselja Gornji Ribnik i poplavlene kuće porodice Maksić (Gornji Ribnik).\nDržavni sekretari obišli poplavljena područja u Kraljevu


Udruženje veterana RS Dodiku: Opametite se ili idemo i mi na proteste!\nLakomislena, naivna, pa čak i cinična izjava Predsjednice Vlade Republike Srpske o tome kako je Republika Srpska sređena, a i prijeteći ton poruke Predsjednika Republike Srpske, kako će Država naći mehanizme da spriječi pobunu, ne uklapaju se u Zapovijest za odbranu Republike od prelivanja haosa iz FBiH-a, navodi se u sapštenju Udruženja veterana RS koje prenosi rtvbn.com.\nNaprotiv, to je dodatno dolivanje ulja na vatru čiji su potpaljivači upravo nosioci vlasti na svim nivoima koji po svaku cijenu žele da održe Državu na kriminalu, korupciji, nepotizmu i užasnom obrazovanju čije posledice već dolaze na naplatu.\nMa koliko se kleli u svoj patriotizam, nazivajući izdajnicima sve one koji više vjeruju svojim očima nego mirnodopskom busanju u grudi junačke, mi Veterani Vojske Republike Srpske im nećemo predati tapiju na Republiku, nego ih pozivamo da preduzmu prve korake da nam se ne desi Federacija, stoji u saopštenju.\n1. Predsjednik Republike Srpske, po svojoj ustavnoj obavezi o izražavanju jedinstva, dužan je Predsjednika BORS-a Panteliju Ćurguza, odmah da pozove na davanje ostavke bez odlaganja, jer ga je na tu funkciju Predsjednik Republike i ustoličio bez ikakve ustavne obaveze.\nĆurguz već odavno ne predstavlja ogromnu većinu nezadovoljnih demobilisanih veterana rata čije je nezadovoljstvo dostiglo vrhunac pristajanjem na ponižavajući Zakon o borcima i invalidsko-boračkoj zaštiti, čak i mimo stavova male grupe koju predstavlja.\nUkoliko to Predsjednik Republike Srpske ne uradi najkasnije do 15. februara u 12 časova Veterani Vojske Republike Srpske kreću u potpisivanje peticije pod nazivom: „DA NAM SE NE DOGODI FEDERACIJA“ u kojoj će ostavka Pantelije Ćurguza ostati prva od deset tačaka pripremljene Peticije.\nU međuvremenu, od svih nosioca funkcija u našoj Republici zahtjevamo da na sve sastanke na koji se pozivaju predstavnici boračkih kategorija učestvuju i predstavnici Veterana Vojske Republike Srpske.\n2.Zahtjevamo od Predsjednika Republike Srpske da najkasnije do prvog marta opozove Ranka Škrbića, ambasadora u Beogradu i prepusti ga organima gonjenja i time da prvi znak dobre volje da kao Predsjednik Republike ne ignoriše svoj narod.\nPod ovom tačkom zahtjevamo i javnu i nedvosmislenu podršku svih struktura vlasti i opozicije da čvrsto stane iza Ministarstva unutrašnjih poslova koje u prioritet mora uzeti predmete pljačkaške privatizacije i krenuti u konačni obračun sa tajkunima koji su na radničkoj muci i prevari svih nas stvorili imperije u Zemlji i inostranstvu.\nU ovom trenutku ne želimo fabrikovati zahtjeve nego ispitati volju nosioca vlasti u Republici Srpskoj koju smo im povjerili na čuvanje, da li stvarno čuvaju Republiku Srpsku ili armiranu kriminalnu strukturu i svoje poslušnike.\nZa razliku od svih plaćenih republičkih i državnih službi mi smo „Ulicu i motke“ predvidjeli, kao što i ostavku koordinatora policijskih struktura na nivou BiH-a vidimo kao uvod u ponovno postavljanje reforme policije na dnevni red.\nStrategija i taktika su prije svega vojne discipline i mi ih jako dobro razumijemo.\nZato morate znati Predsjedniče Republike Srpske da su nam i Vaša strategija i taktika kao i ciljevi svih političkih vođa u Republici Srpskoj providne. Zato u pamet se funkcioneri! Dok svu vojsku pogubili niste, stoji u saopćenju Udruženja veterana RS.


Vučić: Putin nas je posavetovao koje oružje da kupimo - Sputnjik Srbija\n23:23 28 Februar 2020\n15:17 04.12.2019 (osveženo 16:27 04.12.2019) Preuzmite kraći link\n„Imamo odličnu vojno-tehničku saradnju. Zahvalan sam na podršci našoj armiji“, rekao je Vučić na zajedničkoj pres-konferenciji.\nVučić je rekao da je Srbija kupila „mnogo snažnih i dobrih stvari“ od Rusije.\n„Putin me je prethodnog puta posavetovao šta da kupimo. Poslušao sam taj savet, i to treba da nam dođe u Srbiju“, istakao je on i dodao da će Srbija nastaviti da oprema svoju vojsku u skladu sa finansijskim mogućnostima.\nZamolio je građane u Srbiji da sagledaju kako nam je izgledala vojska pre šest godina, a kako sada izgleda nivo opremljenosti vojske.\n„Ponosan sam našom saradnjom“, izjavio je on.


Završen proces školovanja još jedne generacije pilota jedrilica\nAero klub Tuzla bogatiji za nova četiri pilota jedirlica.\nDana 22. 09.2018. godine na sportskom aerodromu Aero kluba Tuzla, pred ovlaštenim ispitivačem od strane Direkcije za civilno zrakoplovstvo BiH – Instruktorom letenja Milaković Mirkom ispitni let su uspješno izvršili piloti Maida Emkić, Nedret Alić, Amar Hasanović i Edin Spahić.\nOdržana Skupština Aero kluba Tuzla\nU nedjelju 11. 03. 2018. godine u Tuzli je održana Izborna Skupština Aero kluba Tuzla na kojoj su učestvovali svi aktivni članovi i gosti. Na skupštini je prezentovan Izvještaj o radu za 2017. godinu sa finansijskim pokazateljima, Plan rada Aero kluba Tuzla za 2018. godinu, i pravci razvoja kluba u naredim godinama.\nPored ostalog, članovi Skupštine su jednoglasno usvojili i personalne promjene u menadžmentu Kluba i utvrdili osnovne smijernice rada u narednom periodu koje će se ogledati u slijedećem:\nPoziv na Skupštinu Aero Kluba Tuzla\nPozivamo sve clanove Aerokluba Tuzla da prisustvuju i uzmu ucesce u radu Skupštine Aero Kluba Tuzla.\nSkupstina ce se odrzati u nedelju, 11.03.2018.godine sa pocetkom u 10.00 casova u prostorijama Bilijar kluba BKC-a Tuzla, Ul. Mije Keroševića Guje 3.\nPrisustvo svih registriranih clanova (delegata) je obavezno!


Više od polovine svih evropskih vodozemaca može izumreti do 2050. godine - Sloboda za zivotinje | Sloboda za zivotinje\nNaučnici iz ZSL-a prikazali su dokaze o ovome, kao i njihove planove za buduću zaštitu vodozemaca, na specijalnom događaju na kome je domaćin bio Sir Dejvid Atenborou (David Attenborough), svetski poznati prirodnjak, cenjeni autor prirodnjačkih emisija i entuzijasta za vodozemce.\nVodozemci su životno važni u mnogim ekosistemima i imaju ključna mesta u njima, i to je istovremeno i fantastično i užasavajuće jer u samo nekoliko desetina godina svet može izgubiti polovinu svih tih vrsta, komentarisao je Dejvid Atenborou. Ja sam uživao radeći sa Zoološkim društvom Londona u promociji zaštite vodozemaca, u nadi da nećemo čuti vapaje umiranja tih čudesnih stvorenja u godinama koje dolaze.\nGovoreći na predavanju, dr Trent Garner, pridruženi istraživač ZLS-a, rekao je da će klimatske promene dramatično pogoditi životne uslove za vodozemce i opstanak populacije.\nObjavljena predviđanja pokazuju da klimatske promene pogađaju prebivališta vodozemaca pa će veliki broj vodozemaca biti suočen sa gubitkom životnog prostora i potpunim izumiranjem. U Velikoj Britaniji već možemo da vidimo da uobičajene vrste žaba gube uslove za život i sve ih je manje. Kako klimatske promene nastavljaju da ugrožavaju ekosisteme, situacija postaje još gora za ove vrste.\nNaglasivši klimatske promene kao pretnju, dr Gardner i njegove kolege su takođe pomenuli i dve infektivne bolesti koje umanjuju sposobnost preživljavanja, hitrid gljivicu (chytrid fungus) i ranaviruse.\nRanavirus ubije hiljade vodozemaca u Velikoj Britaniji svake godine i hitrid gljivica, učesnik u izumiranju vrsta vodozemaca širom sveta, nedavno je identifikovana i u Velikoj Britaniji.\nEDGE (Evolutionarily Distinct and Globally Endangered - evolucionarno različiti i globalno ugroženi) program fokusira se na konzervisanje ugroženih vrsta i njihovih prebivališta.\nHelen Meredit, EDGE koordinator za vodozemce, rekla je: Jasno je da nema vremena za gubljenje ako želimo da sprečimo gubitak retkih, zapostavljenih ili vrsta vodozemaca pod zaštitom. Moramo smanjiti emisiju ugljen dioksida ali takođe i da obratimo pažnju i na ostale faktore kao što je uništavanje prirodnih ekosistema i širenje bolesti.\nU prvoj značajnoj studiji o postojećim vodozemcima, otkriveno je da opada broj skoro polovini vodozemaca i jedna trećina je suočena sa opasnošću od izumiranja.\nZoološko društvo Londona\nvodozemaca londona vrsta svih bolesti klimatske promene izumiranju britaniji polovine velikoj vodozemce prirodnih evropskih uslove prebivališta dejvid edge broj hitrid patnja životinja ekologija\n“Anđeo” kivan na gradske oce... Grad Zrenjanin ne trza se previše zbog toga što je azil za pse prenatrpan, pa lutalice nemaju više gde da budu zbrinute. Svoje ogorčenje ovakvim odnosom ne krije ni predsednica lokalnog Društva za zaštitu životinja “Anđeo”, Radmila Lojović, koja, u razgovoru za “Dnevnik”, upozorava da je azil bio prinuđen da obustavi prijem novih pasa. Grad Zrenjanin ne trza se previše zbog toga što je azil za pse prenatrpan, pa lutalice nemaju više gde da budu zbrinute...


Verovali ili ne, one su više puta bile odbijene na kastinzima jer su po oceni filmadžija bile nedovoljno lepe!\nIpak, sreća im se osmehnula, pa su nakon nekoliko promašaja i razočaranja, zavladale Holivudom ostvarivši zapažene role o kojima se priča godinama kasnije.\nNe moramo ni da spomenemo koliki uspeh je ova Britanka postigla brojnim ulogama, među kojima se ističe ona u legendarnom Titaniku. Međutim, Vinsletova je morala dobro da se potrudi kako bi dospela tu gde jeste jer su je još u adolescentskom periodu odbijali jer je bila “jako debela”.\nSara, koja će zauvek ostati upamćena kao kolumnistkinja Keri Bredšo, nailazila je na brojne kritike u vezi sa fizičkim izgledom, pa ju je tako časopis Maksim 2008. godine proglasio ženom koja je najmanje seksi na svetu.\nGlumica sa najviše nominacija za Oskara bila je odbijana mnogo puta zbog svog fizičkog izgleda. Zanimljiva situacija desila se na kastingu za film King Kong, kada je producent na italijanskom upitao jednog asistenta zašto mu je doveo nekog “tako ružnog”, ne znajući da Meril govori italijanski jezik. “Žao mi je što nisam dovoljno lepa da budem u King Kongu“, odgovorila je ona tada.\nZvezda serije Glee je u jednom intervjuu 2011. godine otkrila da je imala poteškoća da dobije ulogu zbog svog nosa. “Kada sam imala 15 godina, mama i ja smo otišle kod jednog menadžera koji mi je rekao da moram da operišem nos kako bih dobila ulogu”, priznala je Lija.\nA post shared by Kat Dennings (@katdenningsss) on Nov 11, 2018 at 7:48am PST\nJedna od najpoznatijih glumica se takođe borila sa odbijanjem. U intervjuu za Dejli mejl, Riz je uputila savet svima koji žele da se bave glumom. “Moraš da budeš koncentrisan i jak, jer samo takva snažna ličnost može da se izbori sa odbijanjem. Kada sam prvi put otišla na kasting, slušala sam kako mi govore da nisam visoka, da nisam baš lepa, a ni mnogo inteligentna.”


Petak, 03 Avgust 2018 11:02\nPomen u Spomen-području Donja Gradina kod Kozarske Dubice organizovalo je Udruženje žena Romkinja "Bolja budućnost" grada Tuzla u saradnji sa ženskom romskom mrežo „Uspjeh“ uz podršku OAK Fondacije i Misije OSCE u BiH. U prisustvu predstavnika/ca romskih udruženja iz cijele BiH, polagnjem vijenaca i cvijeća i prigodnim govorima, obilježen je Međunarodni dan sjećanja na romske žrtve genocida u Drugom svjetskom ratu.\n02.08. 1944. godine, u jednoj noći u koncentracionom logoru Aušvic, ubijeno je 2.897 Roma. Procjenjuje se da je u Drugom svjetskom ratu u Evropi od strane nacističkih režima ubijeno pola miliona Roma.\nOvo stratište, u kome su stradali Srbi, Romi, Jevreji i antifašisti, posjetili su predstavnici Roma iz cijele BiH, došavši da odaju počast svojim sunarodnicima i precima koji su na najmonstruznije načine i ubijani u Donjoj Gradini.\nObilježavanju Dana sjećanje na stradanje Roma tokom Drugog svjetskog rata prisustvovali su predsjedavajući Doma naroda Parlamentarne skupštine BiH Ognjen Tadić i predsjedavajući Zajedničke komisije parlamenta BiH za ljudska prava, Borislav Bojić


Izvor: RTS, 04.Dec.2019, 13:13\nNeverovatna situacija na derbi meču Teksasa između San Antonija i Hjustona. Džejms Harden je pored 50 poena ubacio i dva koja mu nisu priznata, pošto je lopta nakon njegovog zakucavanja ponovo završila na obruču i zbunila arbitre.\nSve se desilo veoma brzo, na 07:50 do kraja regularnog dela susreta, pri rezultatu 102:89 za domaćina.\nHarden je u kontri loptu snažno zakucao jednom rukom, a >> Pročitaj celu vest na sajtu RTS << ona se na volšeban način nakon što je evidentno prošla kroz mrežicu vratila na obruč, a potom odbila u aut.\nSudije nisu to registrovale, a verovatrno im je u tome pomogla i "bradina" reakcija, odnosno što je pojurio zaloptom.\nTrener "raketa" Majk Dantoni je tražio tajm-aut i objašnjenje sudija, ali glavni među njima Džejms Kapers nije želeo da preinači odluku.\nKako prenosi novinar I-Es-Pi-Ena Tim Mekmehon, izvor iz organizacije "Rokitsa" mu je rekao da će oni tražiti ili priznanje pobede u njihovu korist (utakmica je rešena u produžetku), ili ponovno odigravanje meča od momenta spornog koša.\nNa potezu je rukovodstvo NBA lige.\nRTS: Sudije, pa šta gledate?!\nNAJBIZARNIJA SUDIJSKA GREŠKA U ISTORIJI NBA LIGE: Harden monstruozno zakucao, a evo zašto mu je PONIŠTEN koš! (VIDEO)\nNeverovatna situacija na meču između San Antonija i Hjustona!


Istraživanje Insajdera: Maštoviti izgovori za odlaganje zatvora - Insajder\nArhiva » Vesti » Insajder 21.03.2017\n“Prave decu i oru njivu da bi odložili zatvor”, “Umesto u zatvor na kućnom lečenju”, “Stefanu Kariću ponovo odložen zatvor” - ovo su samo neki naslovi koji se godinama pojavljuju u javnosti. U Srbiji se uprkos pravosnažnim presudama na višegodišnje zatvorske kazne pojedinci šetaju slobodno.\nInsajder utorak, 21. mart 2017.\nU javnosti se najviše pisalo o nekoliko slučajeva uz sumnju da je reč o zloupotrebi zakonske mogućnosti odlaganja kazne zatvora. To su pre svih slučajevi Stefana Karića, Aleksandra Vavića, Ivana Pavlovića Ikera.\nNovinari Insajdera zbog toga su po Zakonu o slobodnom pristupu informacijama tražili dokumentaciju na osnovu koje su sudovi dozvoljavali odlaganje zatvora u ovim slučajevima.\nU zakonu se navodi devet tačaka na osnovu kojih osuđeni može odložiti izvršenje kazne zatvora.\nSamo neki od tih razloga su: ako je oboleo od teške akutne bolesti, zbog smrti ili teške bolesti bračnog druga, roditelja, ako je supruga osuđenog tri meseca pred porođaj, ako ima neodložan poljski ili sezonski posao, ali i ako su u toku ispitni rok i završetak školovanja.\nSudeći prema dokumentaciji do koje smo došli, sudovi su blagi kada dozvoljavaju odlaganje kazne zatvora.\nKako je Stefan Karić izbegao zatvor\nStefan Karić, sin biznismena Sretena Karića, izazvao je saobraćajnu nesreću 29. aprila 2005. na Bulevaru mira na Dedinju, nakon čega je njegova saputnica ostala invalid.\nPosle suđenja koje je trajalo čak pet godina Stefan Karić je 2010. osuđen na godinu dana zatvora, i to pošto je Apelacioni sud u Beogradu preinačio prvostepenu presudu kojom je osuđen na novčanu kaznu od 800.000 dinara.\nNa osnovu analize dokumentacije do koje je došao Insajder Prvi osnovni sud u Beogradu, na osnovu molbe za odlaganje izvršenja kazne, Stefanu Kariću je odlazak u zatvor odlagao više puta po raznim osnovama.\nPrvi put kaznu zatvora Stefan Karić je odložio zbog neodložnog posla, odnosno, zbog kako je naveo, štete koja bi nastala za „obe države“ jer je u tom trenutku bio zaposlen u predstavništvu Trgovinske industrijske komore Belorusije u Srbiji.\n„U planu je potpisivanje novog sporazuma o saradnji dve države i privrednika iz Srbije i Belorusije, s planom da se postigne izvoz Srbije... Nadam se da ne treba pominjati da je naša privreda u recesiji... i da je po rečima predsednika Borisa Tadića naša šansa saradnja s Ruskom Federacijom i Belorusijom“ navodi se, između ostalog, u dopisu koji je Karić dostavio Prvom sudu.\nTada je u molbi tražio i da mu sud dozvoli da odloži odlazak na izdržavanje kazne na šest meseci da bi se, kako se navodi u molbi, raspisao konkurs, a kasnije obučio i zaposlio novi radnik u predstavništvu. Foto: pixabay.com / Ilustracija zatvor\nSud na osnovu tog zahteva Kariću odlaže odlazak u zatvor na tri meseca.\nNaredne dve molbe za odlganje izvršenja kazne zatvora koje je Stefan Karić priložio odnosile su se takođe na poslove s Belorusijom.\n„Kako je moje lično učešće od presudne važnosti za uspešno okončanje pregovora naručioca iz Belorusije i proizvođača opreme iz Srbije, izvesno je da bi mojim odsustvom nastupila znatna šteta za obe strane“, zaključuje se molbi Karića.\nOsim poslova u Belorusiji, Stefan Karić tražio je da mu sud dozvoli da ne ode u zatvor i zbog obaveza na Međunarodnoj akademiji za biznis i menadžment u Moskvi.\nSud, međutim, krajem 2011. odbija da usvoji molbu Karića da opet odloži kaznu obrazlažući svoju odluku da je istekao dugačak rok od pravosnažnosti presude i da je osuđeni imao dovoljno vremena da završi svoje neophodne obaveze.\nNakon toga, advokat Stefana Karića ulaže žalbu na ovo rešenje suda i uz to dodaje lekarski medicinsku dokumentaciju u kojoj se navodi da je Karić kao hitan slučaj primljen u KBC Dragiša Mišović.\nNarednih sedam meseci zastupnik Karića podnoseći žalbe i molbe da mu se kazna zatvora zbog izazivanja teške saobraćajne nesreće preinači na kućni zatvor omogućava okrivljenom da ne odlazi na izdržavanje kazne zatvora.\nU međuvremenu, Zakonom o amnestiji, Stefanu Kariću se kazna sa godinu dana zatvora umanjuje na devet meseci.\nMeđutim, ni tada ne odlazi u zatvor, već srednim jula 2012. sud donosi odluku da ipak Stefanu Kariću omogući da kaznu odsluži u kućnom pritvoru uz primenu elektronskog nadzora.\nOdluka je doneta na osnovu zahteva Karićevog branioca u kom se između ostalog poziva i na podatke suda o tome za koja su sve krivična dela u prethodnom periodu sudovi omogućavali služenje kazne u kućnom pritvoru.\nPočetkom aprila 2014. Stefan Karić odslužio je kaznu kod kuće uz elektronski nadzor.\nSudovi blagi prema huliganima\nAleksandar Vavić jedan je od vođa Partizanove navijačke grupe Alkatraz. Godine 2013. Apelacioni sud preinačio je presudu Prvog osnovnog suda i Vaviću povećao zatvorsku kaznu za 10 meseci i pravosnažno ga osudio na godinu i 10 meseci zatvora zbog ranjavanja nožem Stefana Gajića 6. januara 2005. na Karaburmi.\nPre ranjavanja Gajića bio je navijač Zvezde, ali je ubrzo nakon toga prešao na južnu tribinu Partizana.\nZakonski nije određeno koliko puta se odlazak u zatvor može odlagati, pa se u Srbiji dešavalo da pojedinci odlazak iza rešetaka odlažu i više od 10 puta.\nJedan od drastičnijih primera je slučaj Aleksandra Stankovića, jednog od vođa navijačke grupe Partizana Janjičari, koji je ubijen u oktobru prošle godine u mafijaškom obračunu. Stanković je još 2013. pravosnažno osuđen na pet godina i 10 meseci zatvora zbog trgovine drogom i posedovanja oružja, ali je čak 12 puta odlagao odlazak u zatvor zbog navodnih zdravstvenih problema, iako je redovno išao na utakmice.\nJedan od sličnih primera je i slučaj Kristijana Golubovića, kom je kazna odložena zbog odlaska u televizijski rijaliti šou.\nPrema saznanjima Insajdera, Vavić već nekoliko godina nije aktivan na tribinama Partizanovog stadiona.\nOvo je jedina presuda protiv Vavića, iako je Insajder u serijalu (Ne)moć države 2009. objavio da je u tom trenutku Policija protiv njega podigla više krivičnih prijava za teška krivična dela, uključujući nasilničko ponašanje, nedozvoljeno držanje oružja, nanošenje teških telesnih povreda, razbojništvo i krađe.\nAleksandar Vavić ranjen je februara 2012. na Tašmajdanu, a u maju te iste godine viđen je na snimku postizbornog slavlja SPS-a, gde je Vavić slavio i nalazio se blizu Ivice Dačića.\nPočetkom 2014. Vavićev kafić Holivud demolirali su pripadnici navijačke grupe Janjičari. Prema medijskim izveštajima, u to vreme Janjičari su se borili za prevlast na tribinama Partizana.\nAleksandar Vavić se od septembra 2014. nalazi u zatvoru, ali je pre toga odlagao kaznu.\nNa osnovu dokumentacije do koje je došao Insajder, sud mu je prvo odložio kaznu zbog rođenja deteta, ali i zbog toga što bi bio sprečen da završi započete poslove u svojoj preduzetničkoj radnji.\nNakon toga, Vavić je uložio još jednu molbu za odlaganje, koju mu sud nije usvojio.\nVavić je tada kao razlog odlaganja odlaska u zatvor naveo da mora „hitno da se operiše na klinici za plastičnu hirurgiju VMA“.\nNarko diler odložio zatvor jer je neophodan kao menadžer restorana\nPosle vesti da je Ivan Pavlović Iker, osuđeni narko diler, pretučen ispred splava River, postavilo se pitanje kako je moguće da se to desi imajući u vidu da je trebalo da bude u zatvoru. Pavlović je još u junu prošle godine osuđen za šverc droge na devet i po godina zatvora.\nU Prvom osnovnom sudu rečeno nam je tada da je Pavlović tražio odlaganje izvršenja kazne zatvora zbog neodložnih poslovnih obaveza, što mu je sud, kako su objasnili, nakon uredno priložene dokumentacije i odobrio.\nPrema dokumentaciji do koje smo došli, Pavlović je odlaganje kazne tražio uz obrazloženje da se 20 dana pre izricanja presude zaposlio kao menadžer restorana Big But.\n„Zbog obima posla i sezone, osuđeni ima neodložne obaveze, a započete poslove oko realizacije raznih nabavki i proslava mora da završi“, navodi se u molbi Pavlovića.\nUz molbu je priložio i Ugovor o radu, gde se između ostalog navodi da je zaposlen na neodređeno za platu od 22.000 dinara.\nSredinom novembra prošle godine Pavlović podnosi novu molbu s obrazloženjem da je u međuvremenu zadobio niz teških telesnih povreda zbog kojih je bio u Kliničkom centru.\nNakon toga sudski veštak dozvolio je Pavloviću da produži odlazak u zatvor na tri meseca, i to do 11. februara ove godine.\nDan nakon isteka ovog roka Pavlović je uputio još jednu molbu za odlaganje kazne jer su mu, kako je navedeno u molbi, i dalje potrebni stalna lekarska kontrola i terapija.\nSud se još nije izjasnio o ovoj molbi.


Bridgestone 285/45 R19 Dueler Sport\nNovi video otkrio agresivniji izgled Q8\nPromocija novog SUV modela Q8 kompanije Audi nastavljena je sa emitovanjem druge epizode mini serije koju je ovaj proizvođač osmislio kako bi predstavio neke detalje ovog automobila prije njegove zvanične promocije. Međutim, novi video kao i prethodni na...\nU modernizovanom Audi salonu predstavljen model A7\nUz podršku Audi BH, novinarima i kupcima, danas je predestavljen redizajnirani prostor Audi salon Porsche Sarajevo gdje su posjetioci osim aktuelnih Audi modela mogli vidjeti i novi Audi A7. „Naš Audi salon je prvi od pet ovlaštenih Audi...\nOtkriven izgled novog Q8\nKompanija Audi objavila je render fotografiju svog novog SUV modela Q8 čija je premijera konačno zakazana za jun ove godine. Međutim, kojeg datuma će ovaj automobil u potpunosti ugledati svjetlost dana još nisu potvrdili u Audiju. Na...\nAudi Aicon koncept\nAutonomni Audi uskoro na tržištu\nAudi je svoj konceptualni model Aicon predstavio na prošlogodišnjem frankfurtskom sajmu automobila, ali tada nije bilo informacija oko pokretanja njegove serijske proizvodnje. Ove sedmice je međutim zvanično potvrđena informacija o ulasku...\nAudi ne ide na sajam u Detroit\nKompanija Audi, pored BMW-a i Mercedesa, odlučila je da naredne godine ne učestvuje na velikom međunarodnom sajmu automobila koji se održava u Detroitu u Americi. Predstavnici ove firme odbili su da komentrarišu razloge zbog kojih se neće...\nVrhunska tehnologija u bezvremenskom tijelu\nPeta generacija Audija A6 predstavljena je na sajmu automobila u Ženevi i bila je ujedno jedna od njegovih najvećih atrakcija za posjetioce. Mada se na prvi pogled zbog njemačkog evolucionističkog pristupa dizajnu čini da nema puno novosti, riječ je o...


Češki parlament izglasao poverenje vladi Petra Nečasa\nČeška je bar za sada izbegla vanredne parlamentarne izbore, pošto je okrnjena vlada desnice i centra premijera Petra Nečasa dobila danas poverenje donjeg doma parlamenta na glasanju koje je sama inicirala, prenosi Beta.\nIako je iz vladajuće koalicije Gradjanske demokratske stranke premijera Nečasa i sranke TOP09 šefa diplomatije Karela švarcenberga istupio ove sedmice najmanji partner, stranka Javne stvari, vladu su danas podržali prebezi iz te stranke okupljeni oko vicepremijerke Karoline Pik.\nStranka Javne stvari raspala se pošto je sredinom aprila šef njenog poslaničkog kluba i neformalni lider, bogati biznismen Vit Barta osudjen za korupciju.\nNečasovu vladu tri stranke desnice i centra Česi su izabrali krajem maja 2010. godine kao vladu budžetske odgovornosti koja će štednjom i borbom sa korupcijom zaustaviti Češku na putu ka problemima i zaduženju koji bi bili uporedivi sa grčkim.\nOd 625 dana koliko je trajala kao tročlana, koalicija se citava 162 dana bavila rešavanjem skandala i kriza unutar same sebe.


Večera kod Mogerinijeve — kuvanje žabe na Balkanu (video) - Sputnjik Srbija\n12:28 24.05.2017 (osveženo 14:06 24.05.2017) Preuzmite kraći link\nEvropska unija ne bi smela da dopusti da pojedine države Zapadnog Balkana imaju privilegiju ili protekciju koju svojim demokratskim kapacitetom ne zaslužuju, poručila je Nataša Dragojlović iz Nacionalnog konventa o EU pred radnu večeru lidera regiona kod visoke predstavnice Federike Mogerini. Ona očekuje da ćemo nakon tih razgovora dobiti „uputstva i predvidljiviju situaciju“ u smislu toga šta zemlje Zapadnog Balkana treba da urade za brže kretanje ka EU, a šta Brisel.\n„Stagniramo u mnogim oblastima uprkos tome što se poglavlja otvaraju, neke stvari se kreću, ali realno stanje je takvo da podrška građana balkanskih država Evropskoj uniji pada, a sve krize u EU ostavljaju posledice i po svakodnevni život ljudi na ovim prostorima“, ocenila je ona, složivši se da su dvostruki aršini glavni razlog za pad evroentuzijazma građana Srbije. Kaže, studenti je pitaju kako je moguće da se u Hrvatskoj, koja je članica EU, lome ćirilične table, a za Srbiju nema ZSO.\nPoslanica Skupštine Srbije Sanda Rašković Ivić podseća da Hrvatska promoviše „ustaštvo sa ljudskim likom, nacifašističku ideologiju, a EU ne reaguje — a trebalo bi“. Uverena je da EU ne želi da ponudi konstruktivna rešenja zemljama bivše Jugoslavije koje su ostale van EU, jer da je bilo političke volje to je već moglo da se uradi. Večera kod Mogerinijeve je, po njenom mišljenju, sredstvo da se zemlje Zapadnog Balkana drže u pokornosti i iščekivanju.\n„Pre svega se tu radi o Srbiji i o srpskom elementu u drugim zemljama: u BiH gde je RS ’remetilački faktor‘ unitarizaciji BiH. I naravno Srbija, koja bi na kraju balade trebalo da prizna Kosovo, možda ne eksplicitno ali implicitno, kao nezavisnu državu i da uspostavi sa njim dobrosusedske odnose, što je za mene malo šizofreno. Jer ne možete uspostaviti te odnose sa samim sobom, to se leči. Što se tiče otvaranja poglavlja, pa više je otvoreno tzv. graničnih prelaza na administrativnoj liniji sa KiM nego poglavlja“, primećuje Sanda Rašković Ivić.\nPo mišljenju Nataše Dragojlović, EU ima transformativnu moć, a od samih država zavisi hoće li ispoštovati ono što su zahtevi, principi i standardi. Priznaje, međutim, da su za države Zapadnog Balkana, pored kopenhaških kriterijuma, uvedeni dodatni zahtevi za članstvo: saradnja sa Haškim tribunalom i regionalna saradnja.\n„I mi sada imamo ponovo inicijative kao što su bile tridesetih godina za balkansku konfederaciju, balkanske konferencije. Odatle i ova večera sa Federikom Mogerini. Ponovo se vraća krilatica Rige od Fere — Balkan balkanskim narodima — jer ovaj prostor je vrlo često geopolitički na margini i kasni u modernizacijskim trendovima, a umesto da iskoristimo uticaj velikih sila da svoje društvo modernizujemo, stabilizujemo i dalje razvijamo, mi to često razumemo kao podanički odnos“, navodi naša sagovornica.\n„Imala sam priliku da se susretnem sa ljudima u američkoj ambasadi koji se bave Rusijom, jer je to bila glavna tema 2016. I njihov je strah od ruskog uticaja ovde na Balkanu uopšte, a pogotovo u Srbiji, paranoičan“.\nŠto se tiče evropskih standarda, Rašković Ivićeva kaže: „Dođe vam hladno oko srca jer se čak i u EU provlači to da će biti zemalja prvog, drugog, petog reda. Gde smo to mi i hoćemo li, ako i budemo primljeni, biti poslednja rupa na svirali ili jedna polukolonija u okviru te velike države? A i sada se EU prema Srbiji ponaša vrlo često u tom kolonizatorskom smislu“.\nNa pitanje da li su demokratski standardi EU kad su u pribaltičkim zemljama ugrožena prava ruskojezičnog stanovništva ili kad Donald Tusk i Johanes Han savetuju Ivanova da dodeli mandat Zaevu, uprkos „tiranskoj platformi“, Nataša Dragojlović kaže da, ukoliko se krše prava nacionalnih manjina, to svakako nisu EU standardi, i dodaje da je takva situacija i u Hrvatskoj.\n„Što se tiče nametanja političkih lidera, mešanja u izborne procese, narodi na Balkanu su kroz čitavu istoriju imali priliku da osećaju uticaje velikih sila i ukrštanje njihovih interesa na ovom području“, podseća Dragojlovićeva. Ocenjuje da je to što se u Makedoniji dešavalo „nevešto vođena kriza, kontrolisani sukobi niskog intenziteta“.\n„Pitanje je kako i sa kojim kapacitetom se mi postavljamo u odnosu na takve uticaje. Zamrznuti konflikti definitivno postoje na ovom području. To su Makedonija, Kosovo, BiH. Zamrznuti konflikti su zabranjeni uz pomoć međunarodnog faktora i okončani nekim sporazumom — Kumanovskim, Briselskim, Dejtonskim, koji onda i kontrolišu međunarodne snage. Zamrznuti konflikt može da se odmrzne kad god, pitanje je kakvi su interesi svih aktera koji su odgovorni za stabilnosti i bezbednost ovog prostora“, objašnjava ona.\n„Za nas je EU i ekonomsko i političko pitanje, ali mi smo za nju samo pitanje bezbednosti. Ona želi stabilnost i bezbednost na svojim obodima, i sigurno je akter koji ovde ne želi sukobe niti ih podstiče“, navodi Dragojlovićeva.\n„Kada čovek gleda teorijski, EU želi stabilnost. Ali ta stabilnost ide najviše na konto Srbije i srpskog elementa u ostalim bivšim jugoslovenskim republikama“, ocenjuje ona i objašnjava:\n„Što se tiče same Srbije, ako ispunjavate sve iz Poglavlja 35, ako potpisujete Briselski sporazum, ako dajete državni pozivni broj Kosovu, ako se otima imovina kao što je Telekom, koji je sad pod patronatom Prištine, a ne Beograda, onda ste dobri i sve je u redu. Ali s druge strane možete da zatvarate medije, da ljude koji su bez škole stavljate na visoka mesta, da ljude koji su pod kriminalnom hipotekom takođe stavljate na visoka mesta u javnim preduzećima i nekim drugim organizacijama, i na to će EU ostati gluva i slepa dok god ispunjavate ono što se od vas traži a što je u tom trenutku njen interes“.\n„Sad je interes nešto drugo, i on se vrlo često skriva iza te magične reči — stabilnost. A onda vi vidite da se tu ne radi o stabilnosti, nego o mogućnosti da neku određenu teritoriju kontroliše, da tu ubacite svoje biznismene da oni koriste rudnike, poljoprivredno zemljište. I tako vidite jedan kolonizatorski aspekt koji se krije iza te priče o stabilnosti. Pa svako normalan hoće da živi u stabilnoj zemlji i niko neće rat, pogotovu ne neko ko se seća kako su izgledali ratovi“, zaključuje naša sagovornica.\nNataša Dragojlović, Sanda Rašković Ivić, Federika Mogerini


Vučić: Tražimo povlačenje svih trupa sa severa KiM - Sandžak Haber - Sandžačke Internet Novine\nNaslovna Featured Istaknuto Vučić: Tražimo povlačenje svih trupa sa severa KiM\nNeophodan povratak na pređašnje stanje Prema njegovim rečima, jedino rešenje za ovu situaciju je povlačenje svih trupa sa severa KiM.\nPresuda Todosijeviću mogući razlog za veliku krizu Dodaje i da Srbija poziva EU, Veliku Britaniju i SAD da utiču na Prištinu da poništi protivpravnu presudu Ivanu Todosijeviću.\nSuština da se poštuje Briselski sporazum Istakao je da će se, dok traje krizna situacija, snalaziti i pronalaziti rešenje za snabdevanje srpskog naroda na Kosovu.\nGledaćemo da sačuvamo mir Tema mora da bude ZSO, mi smo ovo pitanje postavili EU – ima li Briselskog sporazuma ili nema, rekao je Vučić i upitao zašto se onda ide u Brisel ako ne može da se obezbedi provođenje sporazuma.\nPrethodni tekstKolašinac: Pobeda u Kragujevcu pred seriju teških utakmica\nSledeći tekstKolašinac najavio pobedu u Kragujevcu


Erdogan: Zauvek ćemo biti na Kipru\nPovlačenje turskih snaga sa severnog dela Kipra ne dolazi u obzir, poručio je danas turski predsednik Redžep Tajip Erdogan, navodeći da Atina i kiparski Grci i dalje imaju „različita očekivanja“ u odnosu na kiparske Turke kada je u pitanju rešavanje problema podeljenog ostrva.\nLideri kiparskih Turaka i Grka blizu su postizanja dogovora o ujedinjenju tog ostrva, ali ključna pitanja ostaju nerešena, uključujući sprovođenje i garantovanje konačnog pakta, izjavio je generalni sekretar Ujedinjenih nacija Antonio Gutereš.\nIrski šef diplomatije: Ujedinjenje sa Severnom Irskom bilo bi u interesu građana\nMinistar inostranih poslova irske Čarli Flanagan smatra da bi ujedinjenje njegove zemlje sa Severnom Irskom, koja je u sastavu Velike Britanije, u određenoj etapi bilo u interesu građana, ali da u sadašnjim uslovima nema koristi od takvE inicijative jer bi ona dovela do još većih nesuglasica.\nUjedinjenje Kosova i Albanije zvuči kao pretnja\nBritanski ambasador u Prištini Rori O′Konel rekao je da ujedinjenje Kosova i Albanije, što je želja kosovskog radikalnog opozicionog pokreta Samoopredeljenje, zvuči kao pretnja, prenosi danas RTK.\nUkrajinci će morati pre ili kasnije da zaborave Krim\nUkrajinci će sami zaboraviti Krim kada shvate da im mnoge stvari u zemlji ne pripadaju. Istinsko regulisanje konflikta u zemlji će se dogoditi kada pobede političke snage „koje neće želeti da se mešaju u unutrašnju politiku Rusije“, smatra češki analitičar Jan Šnajder.\nNikolić: Zapad i Istok da se ujedine protiv terorizma\nPredsednik Srbije Tomislav Nikolić pozvao je danas Zapad i Istok da ostave nesuglasice po strani i ujedine se u borbi protiv međunarodnog terorizma.\nNulandova: Ceo svet da se ujedini u borbi protiv terorizma\nPomoćnica državnog sekretara SAD Viktorija Nuland izjavila je da ceo svet treba da ujedini svoje napore u borbi protiv terorizma.\nKim pozvao na ujedinjenje Koreja\nSevernokorejski lider Kim Džong Un pozvao je danas ambasadore te zemlje da se energično založe u stvaranju povoljnih spoljnih uslova za ponovno ujedinjenje Severne i Južne Koreje.\nUjedinjenje Afrike u jedinstveni trgovinski blok\nNajsiromašniji kontinent ujedinjuje se u jedan komercijalni blok.\nTviteraš Boško Kozarski predložio je pre nekoliko dana ostalim korisnicima ove društvene mreže da danas u 16 časova „okače“ („tvitnu“ sa fotografijom) zastavu Srbije.


Beta\t 8. oktobra 2016. 14:55\nLider Srpske demokratske stranke (SDS) Mladen Bosić povukao se danas sa te funkcije na sednici Glavnog odbora stranke održane u Doboju.\nBosić će nastaviti da predsedava strankom do Skupštine stranke SDS-a, na kojoj će biti izabran novi predsednik.\nPosle sednice Glavnog odbora SDS-a, na kojoj je razmatran loš izborni rezultat stranke na proteklim lokalnim izborima, Bosić je rekao novinarima da postoji mnogo političkih razloga za takav rezultat.\n“SDS nije vodio populističku politiku, kao (predsednik RS i lider SNSD-a) Milorad Dodik, niti politiku tenzija i konflikata, već politiku koja je ukazivala na loše finansijsko stanje, propast banka”, kazao je Bosić.\nPrema njegovim rečima, drugi razlog za gubitak izbora je taj što nisu uspeli da pokrenu stvarnu borbu protiv korupcije i kriminala, jer su za to, kako je navedeno, postojali otpori prevenstveno u pravosudju.\n“Preuzimam odgovornost za ovu vrstu politike”, istakoa je Bosić.\nZahvalio se svim gradjanima koji su glasali na proteklim izborima i lokalnim odborima stranke koji su, kazao je, uložio velike napore u izbornoj kampanji.


Društvo i ekonomija: Stručnjaci: Cena struje će neminovno rasti u svetu, ali i u Srbiji - BalkaniYUm.TV '); } //]]>\n„Ima više razloga za poskupljenje električne energije u svetu, pre svega poskupljenje gasa, a zatim povećanje takse na emisiju ugljen dioksida (CO2) iz termoelektrana, a najavljuje se i taksa na korišćenje gasa zbog, takođe, štetnih emisija. Cena struje će narednih godina neminovno rasti u svetu, ali i u Srbiji gde postoji još jedan razlog više za poskupljenje, a to je da je najjeftinija u Evropi ili je među najeftinijima“, rekao je vanredni profesor Elektrotehničkog fakulteta u Beogradu Aleksandar Savić.\n„Ako je reč o ceni struje za industriju u Srbiji i ona je, verovatno među najnižima u Evropi i privreda je i ako poskupi neće moći da nađe jeftiniju ni u drugim zemljama gde se formira prema ponudi i potražnji na berzi, a ponuda je manja od potražnje“, rekao je Savić.\nPrema rečima predsednika Skupštine Udruženja za gas u Srbiji Vojislava Vuletića uzrok naglog poskupljenja gasa je pogrešno vođena politika u evropskim zemljama koje nisu na vreme ugovorile gas sa Rusijom, zbog američkog pritiska.\n„Nestašica gasa neće dugo trajati jer će Evropa morati da ga ugovori sa Rusijom pošto viškove tog energenta u Evropi imaju jedino oni, Norveška, Holandija i Škotska“, rekao je Vuletić.\nDodao je da 35 odsto potreba za gasom Evropi obezbeđuje Rusija, još toliko Norveška, Holandija i Škotska, a ostatak od 30 odsto evropske zemlje obezbeđuju iz domaćih izvora.


Subotica: Sedam miliona za obnovu zgrada Berze i Sokolskog doma - Gradjevinarstvo.rs\nSubotica: Sedam miliona za obnovu zgrada Berze i Sokolskog doma\nSubotička „Direkcija za izgradnju grada“ uložiće ove godine sedam miliona dinara u obnovu dve predratne zgrade – Sokolski dom i nekadašnju Berzu rada.\nZa nekadašnji Sokolski dom, otvoren 1933. godine u kojem se sada nalazi pozorišna scena Jadran, Dečje pozorište i niz drugih objekata, raspisana je javna nabavka koja se odnosi na sanaciju prokišnjavanja velike terase iznad glavnog ulaza, sanaciju malih krovova sa severne strane objekta, deo fasade koji je u najkritičnijem stanju i delimična popravka stepeništa.\nDirektor „Direkcije“ Peter Blau kaže da je za ove radove obezbeđeno 3,7 miliona dinara.\n- Pri kraju je izrada i glavnog projekta sanacije kompletnog objekta, na osnovu čega će se napraviti i predmer i predračun radova za kompletnu fasadu i krov, tako da ćemo iduće godine, ako bude sredstava, raditi kompletnu rekonstrukciju – rekao je Blau „Tanjugu“.\nZa ove radove, po njegovim rečima, predviđeno je 3,3 miliona dinara. On očekuje da tenderska procedura bude okončana u narednih mesec i po dana, a samo radove očekuje za najviše dva meseca. Prema sadašnjoj dinamici, radovi bi mogli biti okončani do kraja septembra ili početka oktobra.


BEOGRAD NE ZNA KAKVO BLAGO IMA: Mikelanđelova skulptura u jednom parku na Senjaku krije sjajnu priču | Serbiantimes.info\nAko bi se nešto desilo originalnom “Mojsiju” koji se čuva u Vatikanu, replika bi morala da se pravi po kalupu beogradskog licenciranog odlivka jer drugi ne postoji, što dovoljno govori o njegovom umetničkom značaju\nOriginalna statua “Mojsija” čuvenog Mikelanđelovog remek-dela nalazi se u Bazilici Svetog Petra u Vatikanu, to i vrapci znaju. Ali malo Beograđana zna da se jedini originalni odlivak ove skuplture nalazi baš u njihovom gradu, ležerno odložen pored drugih, puno manje vrednih eksponata, u dvorištu Fakulteta likovnih umetnosti na Senjaku.\nTo znači da, ukoliko bi se nešto dogodilo onom originalnom “Mojsiju” u Vatikanu, ukoliko bi bio uništen ili oštećen, replika ili delovi skulpture bi morali da se prave po kalupu beogradskog licenciranog odlivka, jer drugi ne postoji, što dovoljno govori o njegovom kulturnom i umetničkom značaju.\nMOJSIJE IZ PARKIĆA: Bronzani odlivak originala izuzetne umetničke vrednosti\nVojislav Veljković, ministar trgovine i finansija, ali i veliki kolekcionar, godine 1931. lično od pape je zatražio, a malo zatim i dobio dozvolu i sertifikat za livenje bronzanog odlivka “Mojsija\nJoš je zanimljivija priča o tome kako je “Mojsije uopšte završio u parku na Senjaku, a datira još iz 1931. godine. Naime, tada je Vojislav Veljković, ondašnji ministar trgovine i finansija, ali i veliki kolekcionar, lično od pape zatražio, a malo zatim i dobio dozvolu i sertifikat za livenje bronzanog odlivka originala.\nDa bi dobio amanet Vatikana, Veljković je morao da sagradi adekvatnu prostoriju za skladištenje i čuvanje “Mojsija”. Tako da je Mikelanđelov master-piece postao jedan od prvih eksponata novootvorenog prvog privatnog muzeja u Srbiji, koji je dobio ime “Museo”, ali ga je narod prekrstio u „Paviljon Veljković“. Nalazio se u Birčaninovoj ulici u Beogradu.\nU “Paviljonu” je, pored “Mojsija”, bilo izloženo još dosta značajnih umetničkih dela, mahom slika, poznatih autora poput Save Šumanovića, Nadežde Petrović, Uroša Predića… A među skulpturama za čije je odlivke Veljković dobio dozvolu bile su još dve Mikelanđelove skulpture, “Robovi” i “Dan i noć”.\nPosle Drugog svetskog rata “Mojsije” je premešten u Topčider, u radionicu Tome Rosandića, osnivača Likovne akademije u Beogradu, koja je kasnije postala vajarski odsek tog fakulteta, u Ulici Vojvode Putnika 68, gde se i danas nalazi.\nTekst: Antonije Kovačević Foto: Tamara Ristić, FDU\nRelated Topics:Mikelanđelo BuenarotiMojsijeBeogradFakultet likovnih umetnosti


Naslovne strane za četvrtak 24. oktobar 2019. godine\nBeta 24. oktobra 2019. 09:30\nALO – „Na Kosovu kao u doba kolera“, list piše da se tu broje glasovi iz centralne Srbije u odelima za zaštitu od zaraze.\nBLIC – Pod naslovom „Tramp nam nudio investicije ako priznamo Kosovo“ o navodnom planu Vašingtona da po svaku cenu obezbedi brz dogovor Beograda i Prištine.\nVEČERNJE NOVOSTI – „Braćom Bitići ucenjuju Srbiju“, o rezoluciji kojom se od Srbije zahteva da reši slučaj ubistva trojice braće Bitići 1999. godine, koju je prvi put jednoglasno i u punom sastavu usvojio Predstavnički dom Kongresa SAD. O novim problemima sa kojima se suočavaju gradjani zaduženi u švajcarskim francima u tekstu „Rešili se ‘franka’, a deru ih advokati“.\nDANAS – Pod naslovom „Više Partizanu i Zvezdi nego bolesnoj deci“ o kriterijumima po kojima Vlada Srbije raspodeljuje novac. O reakcijama novinarskih udruženja na autorski tekst Ištvana Kaića o novinarima i urednicima nezavisnih medija u Srbiji pod naslovom „Kaićev tekst naložen iz vrha vlasti“. „Gobeljić pobedio Veselinovića i Lili u trci za IMR“, o kupcu nekadašnjeg privrednog giganta, Industrije motora u Rakovici, koja je godinama u stečaju.\nINFORMER – „Kina i Srbija praviće dron bombardere“, list piše da će kineska vojska ustupiti srpskoj namenskoj industriji tehnologiju za proizvodnju moćnih bespilotnih letilica.\nKURIR – „Pretio ćerki Igora Jurića“, list piše da je uhapšen muškarac koji je pretio ćerki osnivača fondacije Tijana Jurić.\nSRPSKI TELEGRAF – Pod naslovom „Mapa Dražinog groba“, list ističe da otkriva obimnu poverljivu dokumentaciju o ubistvu komandanta Jugoslovenske vojske u otadžini Dragoslava Draže Mihailovića.\nPOLITIKA – O rezoluciji američkog Kongresa kojom se od Srbije zahteva rešavanje slučaja ubistva braće Bitići u tekstu „Senka slučaja Bitići nad odnosima Srbije i SAD“.


Turska ipak ne želi američke sankcije i ne želi biti isključena iz programa F-35, piše izraelski list (EPA)\n“Zašto Turskoj treba toliko vremena da instalira ruski proturaketni sistem S-400 koji je dobila?”, pita izraelski list The Jerusalem Post.\nPrema listu, nije riječ samo o vojnim razlozima, koliko o tome da je to sredstvo pritiska kako bi se provodile politike ove zemlje, koja kombinira vojnu i političku ulogu.\nNavode se i riječi turskog predsjednika Recepa Tayyipa Erdogana iz njegovog simboličnog govora o trećoj godišnjici pokušaja državnog udara 2016. godine, o tome da su stigli avioni s dijelovima sistema S-400 koji će biti osposobljeni do početka aprila 2020. godine.\nZašto je toliko vremena potrebno, pita The Jeruselem Post, da se isporuči, raspakira i rasporedi ovaj sistem?\nRealnost dosta složenija\nList navodi da već postoje dvije platforme, dizalice i druga vozila među pošiljkama u avionima koji su prenijeli te dijelove, ističući da sistem također sadrži i radare i bojeve glave. Također, potrebno je proći i obuku za njihovu upotrebu, a tursko osoblje je već trebalo stići u Rusiju u maju kako bi se upoznali s načinom upotrebe ovog sistema.\nNavodi se i da instaliranje sistema S-400 ne traje toliko dugo samo zato što se radi o složenom sistemu protuzračne odbrane. Turska nije dobila ovaj sistem jer se boji napada iz zraka. Turska je članica NATO saveza koja blisko sarađuje i s Rusijom. Prema tome, sve zračne sile za koje se može pretpostaviti da bi mogle ugroziti Tursku zapravo su i njeni navodni saveznici. Također, ovaj sistem očito ne kupuje da zaštiti sjever Sirije od sirijskog režima.\nList dodaje da je realnost dosta složenija, objašnjavajući da se dugačak proces kupovine ovog sistema od 2017. koristi kao instrument pritiska na Sjedinjene Američke Države, budući da je Turska svjesna da je Washington želi sankcionirati zbog nabavke ruskog sistema.\nI pored toga, navodi izraelski list, Turska ne želi američke sankcije i ne želi biti isključena iz programa F-35, pogotovo što je Washington počeo smanjivati ulogu Turske u tom programu kroz smanjivanje broja turskog osoblja koje je trebalo biti u SAD-u na obuci.\nTo je ono što Sjedinjene Američke Države nazivaju “uklanjanjem Turske iz programa”, piše list, te naglašava da deset mjeseci pruža priliku ovoj zemlji za novi pregovarački period kako bi se to izbjeglo. Prvi pregovarački period je trajao od 2017. do jula 2019. godine, kada je isporučen prvi dio sistema. Sada dolazi faza uoči raspoređivanja sistema a nakon toga i faza prije njegovog pokretanja.\nTurska bi, prema pisanju lista, mogla uspješno usporiti dolazak igre s visokim ulozima na rub ponora sve do sljedećih američkih izbora, nakon čega se Ankara nada da će dobiti veći utjecaj.\nAnkara, s druge strane, usmjerava svoju pažnju na Siriju gdje ima ambicije da popuni vakuum koji bi mogao nastati povlačenjem američkih snaga, piše list. Također, nastoji uspostaviti ”sigurnu zonu” i nada se da će SAD prihvatiti tursku vojnu avanturu koja bi mogla biti usmjerena čak i na Manbij ili druga područja u kojima se nalaze američki saveznici iz Sirijskih demokratskih snaga.\nNa kraju zaključuje da će odbrambeni sistem S-400 biti politička poluga Ankare koja kombinira vojnu ulogu u sjevernoj Siriji i izgradnju bliskih odnosa s Rusijom u oblasti energetike sa željom da zavara Ameriku kako ne bi poduzela sankcije zbog sporazuma S-400.\nTurskoj otkucava vrijeme, a alarm je sada postavljen na april 2020, zaključuje izraelski list.\nAmerički predsjednik Donald Trump izjavio je da je situacija sa Turskom veoma kompleksna i teška.


Pozivamo Tužilaštvo BiH da konačno počne raditi svoj posao - Stranka Demokratske Akcije Gradski Odbor Tuzla\nPozivamo Tužilaštvo BiH da konačno počne raditi svoj posao\nBy admin Vijesti Komentari isključeni za Pozivamo Tužilaštvo BiH da konačno počne raditi svoj posao\nSDA poziva Tužilaštvo BiH da konačno počne ispunjavati svoje obaveze u zaštiti suvereniteta i teritorijalnog integriteta Bosne i Hercegovine.\nOdbijanje primjene odluke Ustavnog suda BiH o 9. januaru od strane zvaničnika entiteta RS predstavlja flagrantnu povredu suvereniteta BiH. Zvaničnici entiteta RS ne samo da su odbili ispoštovati tu odluku, već je u tom entitetu ponovo donesen zakon kojim se potvrđuje diskriminacija građana nesrpske nacionalnosti, a protivno Ustavu BiH, Evropskoj konvcenciji o zaštiti ljudskih prava i odluci Ustavnog suda BiH.\nNedopustivo je da Tužilaštvo BiH izbjegava postupiti po prijavi Ustavnog suda BiH iz 2016. godine, jer se ne može drugačije tumačiti činjenica da do sada niko nije odgovarao za očigledno krivično djelo.\nSve institucije BiH, pa i Tužilaštvo BiH, dužne su bezrezervno izvršavati svoje obaveze koje proističu i Ustava i zakona. U protivnom, biće odgovorni za sve negativne posljedice koje su nastupile zbog nepostupanja.


Obaveštenja - produženje preplate za iwis\n/ Internet/ Obaveštenja\nRazna obaveštenja - ARHIVA\nPRODUŽENJE PREPLATE za IWIS\nU poslednje vreme primećeno je kašnjenje prenosa Vaših uplata u POŠTI na naš račun, pa stoga i vaše produženje kasni jer nemamo evidenciju da su sredstva legla na naš račun. Naime od uplate vaših sredstava prođe po 3-4 dana dok nam pošta prebaci sredstva (svi imaju taj problem).\nAko je moguće Vaše preplate uplatite u bilo kojoj banci jer nam sredstva odmah ujutru prenose i možemo da Vam produžimo naloge. Zbog zloupotreba u slanju skeniranih potvrda o uplati potrebno je da nas i pozovete na 035/8-477-077 i da odradimo produženje ako vam posle dan-dva nije produžen nalog. Naravno uvek stoji da izlazimo u susret SVIMA ako vam treba dan-dva produženja iako niste uplatili - to je više korektno nego da se pokušava nekim prevarama da se izdejstvuje produženje preplate.\nSa poštovanjem Vaš IWIS.\nMole se novi budući korisnici IWIS-a pre nego što kupe opremu, a ne kupuju kod nas, da se konsultujete da li je oprema koju kupujute kompatibilna i podešna za rad u našem sistemu. U principu mi ne obavezujemo korisnike da moraju kupovati opremu kod nas, ali to ne znači da ćemo dozvoliti priključenje opreme koja ne zadovoljava minimum neophodnih tehničkih karakteristika za rad na IWIS-u ili opremu koja je NESTRUČNO montirana (pogrešna polarizacija antene, antenski kabal nastavljan, loše podešene PPPOE konekcije...). Naime u poslednje vreme novi korisnici koji kupuju sami opremu uzimaju i opremu koja NIJE namenjena za ovaj vid komunikacije, a žale se kako im internet ne radi, imaju slab signal, prekida im... Postoji oprema koja je isključivo namenjena za kučnu upotrebu pa kao takva nije namenjena za IWIS. Molim Vas da se obrati pažnja na to jer nećemo povezivati na naš sistem korisnike koji koriste opremu koja nije kompatibilna i dovoljna za rad na IWIS-u ili opremu koja pravi problem drugim korisnicima.\nHvala na razumevanju dragi korisnici!!!\nZLOUPOTREBA NA IWIS-u\nUpozoravamo nesavesne korisnike koji zloupotrebljavaju poverenje prijatelja, komšija, rođaka i na nedozvoljen način koriste tuđe naloge da će biti VEOMA strogo kažnjenji pa čak i prijavljeni organima reda. Svakom kom treba hitno internet a savestan je i korektan korisnik uvek će dobiti produženje na poverenje, bilo koje drugo opravdanje ne postoji osim bezobrazluka.\nU poslednje vreme imamo dosta žalbi na učitavanje klipova sa Youtube.com i sa težim otvaranjem za Facebook. E sad, iskreno nekad je do nas ali nije u celoj mreži pa iz tog razloga obratilili smo se našom nadprovajderu BEOTEL-ISP i dobili objašnjenje da je problem golobalni - to jest da nije BAŠ uvek problem do nas. Postoje još neke cake kako da se ubrza konekcija i proveri kako vaša radi - naš predlog je poseta sajtu http://www.elitesecurity.org i malo praćenje foruma - može da pomogne, ne može da škodi. Puno iskustva i puno korisnih saveta da se reše problemi na obostrano zadovoljstvo. Vaš IWIS.\nSvi korisnici koji imaju NEZADOVOLJAVAJUĆI nivo signala biće obavešteni (mejlom, telefonskim pozivom) da u saradnji sa našom tehničkom ekipom ODKLONE uočene nepravilnosti i da podignu nivo kvaliteta prijemno-predajnog signala - što u njihovu korist, a što u korist drugih korisnika koji primaju signal sa iste antene. U slučaju da i dalje budu imali loš nivo signala bićemo prinuđeni da raskinemo dalju saradnju jer se time ugrožava stabilnost korisnika koji ispunjavaju uslove za nesmetan rad.\nDetaljne informacije očekujte uskoro!!


Sad EU preuzima od Srbije - naš zakon model za EU\nM. K. 15. januara 2018. 07:38\n„Zojin zakon“ usvojen u Srbiji pre tri godiine, poslužiće kao osnova za kreiranje evropske platforme za rešavanje problema dijagnostike retkih bolesti, piše današnji „Blic“.\nZakon o prevenciji i dijagnostici genetičkih bolesti, genetički uslovljenih anomalija i retkih bolesti, kako glasi njegov pun naziv, inicirali su roditelji Zoje Mirosavljević koja je preminula od Batenove bolesti, a podršku zakonu dale su sve poslaničke grupe.\nOvaj zakon do sada je predstavljen na 44 svetska i evropska kongresa, navodi „Blic“.\nZojina majka Bojana predstavila je zakon u Evropskom parlamentu koji je taj pravni akt prepoznao kao najbolje rešenje problema dijagnostike retkih bolesti.\nPoslanici Evropskog parlamenta bili su oduševljeni efikasnošću zakona, jer ih je posebno zanimalo koliko je tačno osoba dobilo dijagnozu. Za tri godine primene, pomoću tog zakona utvrđena je dijagnoza kod 1.023 mališana, rekla je Bojana Mirosavljević.\n„Srbija treba da bude ponosna na “Zojin zakon“, a Zoja je sigurno ponosna na vas“ – rečenica je koju su nam uputili poslanici Evropskog parlamenta kako bi naglasili važnost ovakvih građanskih inicijativa, izjavila je ona za „Blic“.\n„Zojin zakon“ obavezuje lekare da, ukoliko ne mogu da uspostave dijagnozu u roku od šest meseci, daju nalog da se uzrorak tkiva i krvi pošalje u laboratorije u inostranstvu o trošku države, a Evropski parlament želil da kreira jedinstvenu platformu koja će unaprediti dijagnostiku i lečenje na tom principu.\nPosle Evropskog parlamenta, Bojana Mirosavljević, koja je predsednica Udruženja za borbu protiv retkih bolesti kod dece „Život“, predstavila je „Zojin zakon“ i u Ujedinjenim nacijama, na velikom svetskom skupu o retkim bolestima.\n„Srbija je mala zamlja sa puno problema. Ali ponos koji sam u momentu prestavljanja “Zojinog zakona“ osećala nema ni veličinu, ni dimenziju. Prevazilazi sve granice ovoga sveta. Moguće je da je jedna mala Zoja iz jedne tako male zemlje srušila velike barijere i učinila tako velike stvari“, kaže Bojana Miroslavljević.\nOna je dodala da su u UN bili oduševljeni time što je „Zojin zakon“ delo jednog običnog čoveka, koje nema političku težinu.\nzakon Zojin zakoneu


Preduzeće „Vodovod i kanalizacija“ Berane poziva sve sugrađane da racionalno koriste vodu za piće kako bi se na taj način obezbijedilo uredno vodosnabdijevanje svih potrošača.\n„Apelujemo na građane da usled uvećane potrošnje, vodu iz gradskog vodovoda koriste prvenstveno za piće, pripremanje hrane i održavanje lične i higijene domaćinstva.\nZbog visokih dnevnih temperatura, došlo je do povećane potrošnje, te upozoravamo da navodnjavanje i zalivanje poljoprivrednih i zelenih površina, punjenje individualnih rezervoara, bunara i bazena, polivanje i hlađenje pločnika, terasa i dvorišta, pranje vozila, kao i zloupotreba hidranata, predstavljaju nenamjensku i neracionalnu potrošnju vode za piće.\nPozivamo građane da racionalno koriste vodu za piće kako bi se na taj način obezbijedilo uredno vodosnabdijevanje svih potrošača.\nSlužba kontrole u saradnji sa Komunalnom policijom, će redovno obilaziti teren i kontrolisati potrošnju vode„, stoji u saopštenju preuzeća Vodovod i kanalizacija.


SAŠA KOVAČEVIĆ otkazao koncert u Nemačkoj (VIDEO)\nAutor: Glas javnosti 13.11.2021. u 18:56\nProblem je nastao jer Nemačka pooštrava mere, a za ulazak priznaju samo Pfizer i Modernu, a svi članovi Sašinog benda vakcinisani su kineskom vakcinom koju Evropska unija ne priznaje. Iako je bend uradio antigenske testove ipak su prenoćili na aerodromu.\n- Saša je preležao koronu i imamo dokument o tome, ali bezuspešno, kažu saradnici pevača.\nSaša i članovi benda su se smrzavali u prostorijama bescarinske zone više od 16 sati.\n- Na žalost, novi propisi koje je donela država Nemačka u cilju sprečavanja širenja corona virisa, sprečili su nas da večeras budemo sa vama u Dusseldorfu i zbog toga se nastup pomera za neki sledeći termin. Mi smo uradili sve što je bilo do nas, proveli smo i noć na aerodromu kako bismo dobili dozvolu za rad ali nažalost bezuspešno - saopštili su bliski saradnici Saše Kovačevića.


Radio M – Hit Radio › Banja Luka: Generalna proba za neustavni praznik\nBanja Luka: Generalna proba za neustavni praznik\nPosted on January 8, 2019 at 4:05 pm\nCentralne ulice Banje Luke dan uoči 9. januara ukrašene su hiljadama zastavica entiteta Republika Srpska povodom Dana RS-a koji je Ustavni sud BiH proglasio neustavnim, a danas se održava i generalna proba defilea službenika policije.\nProba je uključivala defile pripadnika MUP-a RS s dugim cijevima, te kolone policijskih službenih automobila i motocikala pod rotacijama” javlja portal Klix.ba.\nNa jednom od vozila koja kruže gradom piše: “Radujmo se – Rusija je uz Srpsku! Srećan deveti januar, Dan Republike Srpske”.\nObilježavanju 9. januara koji je neustavnim ocijenio Ustavni sud Bosne i Hercegovine, sutra će u Banjoj Luci prisustvovati predsjednica Vlade Srbije Ana Brnabić i nekoliko ministara, potvrdio je danas novinarima predsjedavajući Predsjedništva BiH Milorad Dodik.


Koliko Beograd (ne) mari za nauku - Dnevni list Danas\nPočetna » Pisma » Čitaoci » Koliko Beograd (ne) mari za nauku\nKoliko Beograd (ne) mari za nauku\nPre neki dan zatekoh se, u šetnji, na Topličinom vencu, odnosno na raskrsnici ulica Vuka Karadžića, Cara Lazara, Gračaničke i Carice Milice.\n0Piše: Mladen Obradović 15. marta 2018. 15.00\nZastadoh i sa izrazom zadovoljstva primetih da sam se odjednom našao „u društvu“ nekoliko prelepih, zgrada, uglavnom onih izgrađenih u periodu između dva velika rata, donedavno prilično oronulih, ali danas „probuđenih“ starih dama, koje sijaju punim sjajem. Naravno, radi se o nedavno restauriranim fasadama tih istih zgrada, zbog kojih mi se i čitav kraj sada učinio mnogo lepšim nego u doba moje mladosti, od pre pola veka. Sada su tu posebno zablistale kuće u čijem se prizemlju nalaze odavno poznate beogradske kafane, „Proleće“ i „Crveni petao“.\nMeđutim, odjednom spazih nešto što mi je odmah zasmetalo, odnosno poremetilo prvobitni tako prijatan doživljaj. Radi se o jedinoj kući u tom kraju, koja je imala toliko zapuštenu fasadu, pocrnelu, sa opalim malterom, zarđalim ulaznim vratima i mračnim, bar spolja gledano, unutrašnjim prostorijama. Da li je to bila slučajnost ili igra ironije, ali ta propala zgrada je sedište Instituta za kriminološka i sociološka istraživanja, na adresi Gračanička 18.\nPade mi odmah na pamet misao, ali i pitanje: naš grad, Beograd, po svemu sudeći, više mari za ugostiteljstvo nego za nauku (!?).


Moderna galerija – Izložba slika Nevenke Perović Nikolić – Butua.com – kultura i kulturni turizam Budve\nHomePo godinama2012Moderna galerija – Izložba slika Nevenke Perović Nikolić\n29/09/2012 2012, Fokus, Likovni programi - Arhiva (2007-....), Muzeji, galerija i biblioteka Budva (do 2014.), Najave, izvještaji, reportaže... 0\nU Modernoj galeriji u Budvi, u utorak 18 septembra otvorena je samostalna izložba slika Nevenke Perović Nikolić.\nNevenka Perović Nikolić je rođena u Podgorici. Član je Udruženja likovnih umjetnika Crne Gore od 1970 godine. Učestvovala je na brojnim samostalnim i grupnim izložbama u zemlji i inostranstvu. Osvojila je nagradu na 3 “Likovnom salonu 13. Novembar” na Cetinju. Takođe je osvojila nagradu za slikarstvo na izložbi mladih italijanskih slikara, Bari – Italija.\nnevenka perović nikolić\nKoncert „I bei momenti“ u Modernoj galeriji „Jovo Ivanović“


DOLAZI LI HDZ: POLITIČKA RADNA GRUPA DANAS U PREDSJEDNIŠTVU | Hayat.ba\nDOLAZI LI HDZ: POLITIČKA RADNA GRUPA DANAS U PREDSJEDNIŠTVU\nNakon što je Predsjedništvo BiH prošle sedmice usvojilo novi akcioni plan puta ka EU koji predviđa brži i efikasniji proces integracija, a koji bi u potpunosti trebao biti proveden kroz državne institucije BiH, danas će se u Predsjedništvu BiH u 11 sati održati sastanak Političke radne grupe.\nPolitičku radnu grupu čine članovi Predsjedništva BiH s predsjedavajućim na čelu (Šefik Džaferović, Milorad Dodik i Željko Komšić) predsjedavajući Vijeća ministara BiH s dvoje zamjenika (Zoran Tegeltija, Bisera Turković i Vjekoslav Bevanda) i članovi Kolegija oba doma Parlamenta BiH (Dragan Čović, Bakir Izetbegović i Nikola Špirić / Denis Zvizdić, Nebojša Radmanović i Borjana Krišto)\nVeliku podršku ovom pristupu dali su Delegacija EU u BiH i ambasadori zemalja Kvinte. Ambasadori su snažno pozdravili zaključak Predsjedništva BiH i njegovu posvećenost da predvodi proces ka realizaciji reformi po ključnim prioritetima utvrđenim u Mišljenju Evropske unije, pišeu Vijesti.ba.\nZa predstavnike vlasti u BiH, samit u Zagrebu je prilika da jedinstvo stave ispred podjela te pokažu vođstvo i odlučnost za unapređenje ove zemlje – naveli su ambasadori Kvinte.\nDo ovoga trenutka nije poznato da li će predstavnici koji dolaze iz HDZ-a učestovati u radu Političke radne grupe, s obzirom na njihov lični animozitet prema jednom od članova Predsjedništva Bosne i Hercegovine. Još tokom minule sedmice, Vijesti.ba su pisale o sastanku između šefa Delegacije EU u BiH ambasadora Johana Sattlera sa liderom HDZ-a BiH Draganom Čovićem.\nU izjavama za javnost nakon toga sastanka Sattler je pokušavajući odobrovoljiti Čovića da i on pokuša dati svoj doprinos ubrzanju evropskog puta Bosne i Hercegovine kroz rad državnih institucija, kazao čak i to da je Čović “šampion evropskih integracija”.\nDa li će to biti dovoljno da i kod lidera HDZ-a proradi politička pramgatičnost koju je iskazao i Milorad Dodik, ostaje da se vidi. Ono što je sigurno, jeste to da je na velikom testu HDZ-ova krilatica “promicatelja europskih vrijednosti”.\nNove blokade bi sasvim sigurno nanijele štetu državi i njenim evropskim integracijama, pa se nadati da HDZ neće ponovo igrati na kartu ucjena i blokada kao u slučaju aranžmana s MMF-om, na kojem još uvijek za povlačenje sredstava neophodnih državi fali potpis njihovog ministra Vjekoslava Bevande.


Brzi zajam Žepče – apliciraj i podigni novac isti dan – Kredi.ba\nBrzi zajam Žepče – apliciraj i podigni novac isti dan\nU slučaju da aplicirate za brzi zajam Žepče, potrebno je predhodno da se informišete o uslovima i proceduri aplikacije. U tekstu smo spremili sve informacije koje se odnose na brzi zajam Žepče. Ukoliko ste se našli u situaciji da vam je potreban novac i da vam neugodno da isti tražite od bližnjih, onda je brzi zajam najbolji način da brzo i lako dođete do potrebnog novca.\nOsim brzine i jednostavnosti, ono što karakteriše brzi zajam Žepče jeste i kreditna stopa koja iznosi 0%. To znači da je iznos novca koji ste podigli jednak iznosu koji vraćate. Gledajući na sve pogodnosti koje ovakav vid zaduživanja nosi sa sobom, nije ni čudo da od 30219 stanovnika koji žive na teritoriji grada Žepče, čak 50% bira radije brze zajmove nego klasična bankarska zaduživanja.\nBrzi zajam Žepče nudi sve informacije potpuno transprentno na svojoj web stranici, gdje istovremeno možete izvršiti i aplikaciju za pozajmicu. Dodatne informacije možete dobiti i pozivom na broj telefona koji se nalazi na internet stranici sa pozivnim brojem +38732 za grad Žepče.\nČitava procedura se odbija online, a nakon aplikacije kroz samo nekoliko sati možete podići svoj novac u najbližoj pošti sa poštarskim brojem 72230.


27. april 2016. Treća plenarna sednica Nacionalnog konventa o EU\nSreda, 27. april 2016.\nPredsednica Narodne skupštine učestvovala na Trećoj sednici Nacionalnog konventa o Evropskoj uniji\nPredsednica Narodne skupštine Republike Srbije Maja Gojković istakla je, obraćajući se na Trećoj plenarnoj sednici Nacionalnog konventa o Evropskoj uniji, da je kroz saradnju sa Nacionalnim konventom pronađen put do svih važnih činilaca u društvu, a da su građani svoju jasnu opredeljenost za evropski put iskazali na izborima:\n„Rezultati izbora jasno pokazuju opredeljenje građana Srbije za nastavak evrointegracija, kao i za reformske procese koje sprovodi Vlada i ta podrška je od ključnog značaja za naš dalji put ka Evropi“, navela je predsednica. Ona je istakla da proces pridruživanja i članstvo u Evropskoj uniji ostaje strateško opredeljenje i glavni spoljnopolitički prioritet Srbije, a da je uključenost građana i organizacija civilnog društva u pregovore sa EU od izuzetne važnosti za dinamiku procesa.\nGojković očekuje da će Nacionalni konvent ostati snažna institucionalna podrška i da će nastaviti da doprinosi radu Parlamenta, posebno prilikom davanja mišljenja na pregovaračke pozicije Srbije.\nOna je izrazila zadovoljstvo što se sednice Nacionalnog konventa održavaju u Domu Narodne skupštine, jer i Parlament i Vlada Srbije kontinuirano potvrđuju privrženost Srbije izgradnji demokratskog društva, zasnovanog na vladavini prava i poštovanju ljudskih i manjinskih prava, izgradnji delotvornih državnih institucija u skladu sa kriterijumima za pristupanje EU.\nŠef pregovaračkog tima za vođenje pregovora o pristupanju Srbije Evropskoj uniji Tanja Miščević, istakla je da model Konventa predstavlja dobru praksu saradnje sa civilnim društvom, koju preuzimaju i druge države u regionu.\nO kvalitetnoj saradnji sa Nacionalnim konventom govorila je i Ksenija Milenković, direktorka Kancelarije za evropske integracije, koja smatra da postoji još značajnih tema i oblasti kojima bi mogla da se proširi saradnja državnih institucija i Konventa.


SDA o slučaju Referendum: Nadamo se da će u pravosuđu prevladati nezavisnost\nPoštujući princip nezavisnosti pravosudnih institucija i bez ikakve namjere da vršimo pritisak na njihov rad i odluke, a budući da smo uočili očigledne nelogičnosti i nedosljednosti, SDA je izdala sapoćenje povodom odbijanja optužnice Tužilaštva BiH u slučaju Referendum.\n– Odbijanje optužnice Tužilaštva BiH za krivično djelo neizvršenja konačne i izvršne odluke Ustavnog suda BiH, kojom je naloženo obustavljanje provođenja referenduma o 9. januaru u entitetu Republika Srpska, predstavlja katastrofalnu poruku za poštivanje vladavine prava i ustavno-pravnog poretka u Bosni i Hercegovini.\nPrimarna odgovornost za ovakav, po pravosuđe BiH poražavajući ishod, je na Tužilaštvu BiH, zato jer optužnicom nisu obuhvaćene određene glavne službene osobe u institucijama entiteta Republika Srpska koje nemaju imunitet od krivičnog gonjenja a koje su svojim službenim radnjama i aktivnostima počinile, pomogle ili poticale krivično djelo neizvršenja odluke Ustavnog suda BiH.\nDuboko zabrinjava činjenica da Tužilaštvo BiH javnosti nikada nije dalo ozbiljno pravno obrazloženje razloga zbog kojih je donesena odluka o obustavi istrage protiv ovih osoba. Šturo i stereotipno saopštenje za javnost Tužilaštva BiH od 14. jula 2017. godine u kojem se, između ostalog, navodi da je naredba o obustavi istrage protiv ovih osoba donesena zato jer “ne postoji dovoljno dokaza da su svojim radnjama počinili izvršenje krivičnog djela pomaganje ili poticanje u navedenom krivičnom djelu” predstavlja pravnu lakrdiju i ismijavanje vladavine prava.\nIz mnoštva javno dostupnih dokaza kristalno je jasno da su upravo te osobe protiv kojih je obustavljena istraga svjesno i s umišljajem postupale suprotno obavezujućoj odluci Ustavnog suda BiH, znajući da tako čine krivično djelo. Neki od njih su čak i javno potvrdili svoju odgovornost, izražavajući iznenađenje i čuđenje da nisu obuhvaćeni optužnicom Tužilaštva BiH.\nI pravnim laicima je jasno da nema nikakve pravne logike niti smisla optužiti nekoliko nižerangiranih službenih osoba u institucijama entiteta Republika Srpska za krivično djelo neizvršenja odluke Ustavnog suda BiH, tvrdeći da za tu optužnicu postoji dovoljno dokaza, a pri tome istovremeno obustaviti istragu i tvrditi da nema dovoljno dokaza da se optužnica podigne i protiv njima direktno nadređenih visokorangiranih nalogodavaca koji su inicirali, predložili, usvojili i potpisali sve ključne odluke vezane za raspisivanje referenduma te zatim preduzeli niz službenih radnji i aktivnosti da omoguće i pomognu realizaciju tih odluka.\nStoga se teško oteti utisku da je odluka Tužilaštva BiH o obustavi istrage protiv visokorangiranih službenih osoba u institucijama entiteta Republika Srpska svjesno i namjerno donesena s ciljem da se sabotira pravna valjanost optužnice kako bi ista u konačnici bila odbijena od Suda BiH. Također smo zaprepašteni i odlukom sudije za prethodno saslušanje o odbijanju čak i te nepotpune optužnice. Naime, sudija za prethodno saslušanje u svojoj odluci zaključuje da “iz dokaza Tužilaštva BiH nije moguće izvesti zaključak o postojanju osnovane sumnje da su optuženi počinili krivično djelo”, čime sebi uzima za pravo, a što je veoma neuobičajeno, da umjesto sudskog vijeća donosi konačnu odluku.\nVjerujemo da će bh. pravosuđe smoći snage i hrabrosti da zaustavi i sankcioniše ovakvo postupanje pojedinih nosilaca pravosudnih funkcija, te da će u bh. pravosuđu u konačnici ipak prevladati nezavisnost, nepristrasnost, profesionalizam i integritet nad neodgovornim, nestručnim, proizvoljnim i politički motivisanim djelovanjem pojedinaca kojim se narušava kredibilitet državnih pravosudnih institucija i podriva vladavina prava u Bosni i Hercegovini.


COVID-19 u Evropi: Počelo popuštanje mera, nove 3 milijarde evra iz EU za posledice krize – ERVROPSKE ROMSKE NOVINE – ERVROPAKO ROMANO LIL – EUROPEAN ROMA NEWSPAPERS\nŠarl Mišel i Ursula fon der Lajen na predstavljanju mape puta za zajedinčko otvaranje; Foto: Evropska unija\nIako broj zaraženih i umrlih od COVID-19 u evropskim zemljama nastavlja da raste, to se više ne dešava eksponencijalnom brzinom, a već uveliko traje rasprava o tome kada će restriktivne mere biti popuštene.\nPrema najnovijim brojkama, Italija, Španija i Francuska zajedno imaju oko 60.000 žrtava, a zajedno sa Nemačkom imaju oko 700.000 slučajeva, ali i skoro 250.000 izlečenih.\nU Nemačkoj vanredne mere ostaju na snazi bar do 3. maja, u Francuskoj bar još osam dana duže. Međutim, Italija je već popustila mere kada je reč o nekim vrstama prodavnica (knjižare, oprema za bebe), dok je Španija dozvolila ponovno obavljanje manje ključnih ekonomskih aktivnosti u industrijskom i građevisnkom sektoru.\nPonedeljak. 20. april je, prema podacima koje je sakupio Politiko, značajan je dan za otvaranje mnogih država u EU – od tog dana će u Danskoj biti dozvoljen rad frizera, treninzi u malim grupama biće dozvoljeni u Češkoj, parkovi će se otvoriti u Poljskoj, a u Nemačkoj će biti dozvoljen rad prodavnica manjih od 800 metara kvadratnih.\nU međuvremenu, Evropska komisija predstavila je zajedničke kriterijume za koordinisano otvaranje zemalja na kontinentu, koje uključuju smanjenje širenja bolesti, dovoljan kapacitet zdravstvenih sistema i dovoljne kapacitete za monitoring, pre svega dovoljan broj testova.\n“Naš prvi prioritet je spasavanje života i zaštita Evropljana od koronavirusa. Istovremeno, vreme je da se gleda napred i da se fokusira na zaštitu izvora prihoda. Iako uslovi u državama članicama i dalje široko variraju, svi Evropljani se sa pravom pitaju kada i kojim redosledom mogu da se ukinu mere izolacije”, izjavila je predsednica Evropske komisije Ursula fon der Lajen predstavljajući “mapu puta” za otvaranje evropskih ekonomija.\nOdobrena revizija budžeta EU, više sredstava za borbu protiv krize\nPlenarno zasedanje Evropskog parlamenta održano je 16. i 17. aprila, a nizom odluka omogućio je korišćenje dodatnih 3,08 milijardi evra za borbu protiv pandemije koronavirusa u državama članicama Unije, a posebno onima koje su najteže pogođene.\nNovac je izdvojen za jačanje odgovora na COVID-19, odnosno podršku zdravstvenim sistemima država članica i međudržavnu saradnju, sa akcentom na one koje su najteže pogođene pandemijom.\nNovac je preusmeren iz „svih raspoloživih izvora u ovogodišnjem budžetu“ i biće preusmeren na dve osnovne oblasti – 2,7 milijarde evra za Instrument EU za hitnu podršku i 380 miliona evra za „rescEU“ – program stvaranja evropskih rezervi medicinske opreme.\nPoslanici su na sednici usvojili i Zajedničku rezoluciju Evropskog parlamenta o koordinisanom odgovoru EU na pandemiju i njene posledice u kojoj se, kao jedno od rešenja za prevazilaženje posledica krize pominju i ,,obveznice za oporavak”, za koje bi garantovao budžet Unije, o čemu prethodno nije postignut dogovor šefova država i Vlada država članica na sastanku Evropskog saveta.\nU intervjuu za Fajnenšal Tajms, predsednik Francuske Emanuel Makron upozorio je na propast EU kao političkog projekta ukoliko bogatije zemlje ne pomognu Italiju i druge u ublažavanju posledica pandemije.


RTCG - Radio Televizija Crne Gore - Nacionalni javni servis :: Društvo :: Uskoro mišljenje na nacrt Zakona o radu\nEVROPSKI EKSPERTI 12. 09. 2019. 13:55 >> 13:57 0\nEvropski eksperti uskoro bi mogli dostaviti mišljenje na nacrt Zakona o radu. U Ministarstvu rada i socijalnog staranja, kažu, da su dobili uvjeravanja da je postupak pri kraju. Nakon toga, kazala je za Radio Crne Gore Irena Joksimović biće poznato šta se još očekuje od Crne Gore da uradi na tom aktu. U Uniji poslodavaca i Slobodnih sindikata ocjenjuju da su socijalni partneri o većini pitanja postigli kompromis, ali da su, nakon mišljenja iz Brisela, spremni na nastavak pregovora oko spornih odredbi.\nNacrt zakona o radu, koji su socijalni partneri-Vlada, sindikati i poslodavci usaglasili, od maja 2018-te je u Evropskoj komisiji. Eksperti iz Brisela bili su i prije dva dana u Crnoj Gori i prema riječima samostalne savjetnice u Direktoratu za rad Irene Joksimović, mišljenje bi moglo uskoro biti u Crnoj Gori.\n“Oni su rekli, mada je to još uvijek nezvanično, da smo mi pri kraju, što se tiče dobijanja mišljenja Evropske komisije. Na nama je još da sačekamo i vidimo šta će to još od nas tražiti, šta će to još trebati da dobijemo konačno, zeleno svjetlo od Evropske komisije”, kazala je Joksimović.\nU Uniji poslodavaca ocjenjuju da su tokom maratonskih pregovora, oko brojnih pitanja postignuti kompromisi, ali se nadaju da će Zakon nakon mišljenja Evropske komisije biti dodatno unaprijeđen. Generalna sekretarka Suzana Radulović zadovoljna je rješenjima o prekovremenom radu, disciplinskom postupku, fleksibilnijem raskidu radnog odnosa, ali ne i zaradama.\n“Zarade, čitavo poglavlje, će biti predmet našeg dodatnog zahteva da sednemo i pričamo na tu temu i da se te stvari urede na bolji način”, naglasila je Radulović.\nSocijalni partneri, konstatuje generalni sekretar Unije slobodnih sindikata Srđa Keković, temeljno su radili na pripremi zakona, pa će sastavni dio tog propisa biti Opšti kolektivni ugovor, minuli rad, akt o sistematizaciji, plan godišnjih odmora. Ipak, ima, kaže, odredbi na kojima treba dodatno raditi.\n“Nijesmo postigli stopostotni konsenzus oko svih pitanja i to je razumljivo, ali smo ostavili mogućnost da u daljem postupku kada se zakon vrati u Crnu Goru, kad krene preko Vlade prema Skupštini, da lobiramo i preko poslanika i preko javnosti kako bi se pronašla najbolja rješena za sistemski zakon, kakav je ovaj o radu”, poručio je Keković.\nInače, Zakon o radu priprema se već duže od tri godine. Planirano je da bude na snazi još na kraju 2018-te. Sagovornici Radija Crne Gore očekuju da bi zbog zanačaja za radne odnose trebalo biti usvojen u Parlamentu do kraja ove.


Varvarin ušao u ekološki program “Čista Srbija” - KruševacGrad\nProgramom je predviđena izgradnja Postrojenja za prečišćavanje otpadnih voda, kao i realizacija drugih važnih projekata u vrednosti od oko 10 miliona evra\nOpština Varvarin jedna je od 65 opština u Srbiji koja je ušla u program “Čista Srbija”, čime je otvorena mogućnost konkurisanja za sredstva koja će biti ulagana u izgradnju kanalizacione mreže i separatora za prečišćavanje otpadnih voda.\nProgram “Čista Srbija”, Vlada Republike Srbije realizuje na osnovu Sporazuma sa Narodnom Republikom Kinom, i podrazumeva da će u narednih pet godina na teritoriji cele Srbije, tamo gde je neophodno, biti izgrađena infrastruktura za prečišćavanje otpadnih voda i odlaganje i tretman čvrstog otpada.\nOpština Varvarin konkurisala je za završetak kanalizacione mreže u četiri mesne zajednice,\nU Prvomajskoj ulici u Varvarinu i naselju Rasadnik, u Selu Varvarin, Gornjem Katunu i Obrežu, kao i za izgradnju tri separatora. Vrednost ovih projekata iznosi oko 10 miliona evra što je veoma značajna investicija za ovu pomoravsku opštinu.\nProjekat izgradnje komunalne infrastrukture i infrastrukture za odlaganje komunalnog čvrstog\notpada, predviđen je Programom “Srbija 2020-2025” svrstava se trenutno u najvredniji projekat koji se realizuje u Republici Srbiji.\nUgovorom, koji je početkom februara meseca potpisani zmeđu Ministarstva građevinarstva, saobraćaja i infrastrukture i kompanije “China Road and brige corporation (CRBC)”, predviđeno je i obavezno angažovanje srpskih podizvođača od strane kineskih parnera, kompanije CRBC, i to u procentu ne manjem od 49 odsto.\n25.11.2021 1 384\n07.09.2021 0 233\n03.09.2021 0 235\n1. decembra 2021., 04:26


Raste nezadovoljstvo: Građani u borbi protiv poskupljenja goriva\tIstaknuto\nSrijeda, 06 Juni 2018 20:30\nFejsbuk grupi ''Stop poskupljenju goriva'' za samo jedan dan priključilo se više od 3.000 novih članova, tako da trenutno broji preko 8.200 ljudi nezadovoljnih divljanjem cijena benzina i dizela u BiH.\nBroj novopridošlica raste iz minuta u minut, a članovi razmjenjuju mišljenja o tome kako uticati na državu da snizi cijene goriva. Najefikasnijim načinom smatraju organizovanje protesta, odnosno poziv vozačima da 10. juna u 17 časova zaustave automobile, gdje god da se u tom trenutku nalaze.\n''Bilo bi najbolje da to bude na glavnim ulicama. Pravimo zastoj na sat vremena svakog dana u 17 časova od 10. juna, pa sve dok cijene goriva ne budu smanjene'', poručeno je iz ove grupe.\nRevolt građana izazvan je činjenicom da je od 1. februara cijena goriva povećana bar u šest-sedam navrata. U protekla četiri mjeseca litar goriva je u Srpskoj sa 1,9 poskupio na 2,31 KM ili za 20 odsto. Na ovoj razlici, a u odnosu na prije četiri mjeseca, vozači za rezervoar goriva od 50 litara sada moraju da izdvoje čak 20 KM više.\nZanimljivo je da je, u poređenju sa julom 2008., barel sirove nafte na svjetskom tržištu pojeftinio za 45,5 odsto, dok je u istom periodu cijena goriva na domaćim pumpama manja za nepunih 8 odsto.\nZbog poskupljenja goriva protesti su najavljeni i u Beogradu, i to za petak, 8. juna, čiji se detalji, takođe na Fejsbuk grupama, već ugovaraju.\nPosljednja izmjena Srijeda, 06 Juni 2018 18:48\nViše iz kategorije: « BiH među najzagađenijim zemljama u Evropi Građani BiH sve više podržavaju sutrašnje proteste vozača »


RTCG - Radio Televizija Crne Gore - Nacionalni javni servis :: Zdravlje :: Raste broj epidemija malih boginja\n[ Izvor: Srna/Danas, Objavio: I. P. ]\nU EVROPI 24. 04. 2017. 11:03 >> 10:37 0\nRaste broj epidemija malih boginja\nManji obim vakcinisanja protiv malih boginja doveo je do izbijanja nekoliko epidemija ove visoko zarazne bolesti u Evropi u posljednjih godinu dana, a pogođeni su i odrasli i djeca, saopštili su zdravstveni zvaničnici, a prenosi Srna.\nKako navode, više od 1.500 slučajeva malih boginja registrovano je u 14 evropskih zemalja u prva dva mjeseca 2017. godine. Evropski centar za prevenciju i kontrolu bolesti (ECDC) navodi da je razlog ovolikog broja zaraženih "akumulacija nevakcinisanih pojedinaca".\nPrema podacima Svjetske zdravstene organizacije, u 2015. godini od malih boginja je umrlo 134.000 ljudi. Od 1. marta 2016. godine do 28. februara 2017. godine u Evropi je registrovan 5.881 slučaj malih boginja, od čega 46 odsto u Rumuniji, 24 odsto u Italiji i 9 odsto u Britaniji.\n"Zatvaranje imunizacionih rupa među adolescentima i odraslima koji nijesu primili vakcinu u prošlosti, kao i jačanje rutine u programima imunizacije djece biće od vitalnog značaja za sprečavanje epidemija u budućnosti", navodi se u saopštenju ECDC-a.\nVakcina Male boginje


Haški tribunal izrekao konačne presude oficirima VRS: Popović i Beara osuđeni na doživotni zatvor | Kliker.info\nHaški tribunal izrekao konačne presude oficirima VRS: Popović i Beara osuđeni na doživotni zatvor\nNačelnici sigurnosti Drinskog korpusa i Glavnog štaba VRS-a Vujadin Popović i Ljubiša Beara osuđeni su za genocid na doživotni zatvor.Prema prvostepenoj presudi proglašeni su krivim za genocid nad blizu 7.000 srebreničkih muslimana, nakon što je VRS 11. jula 1995. godine zauzeo UN-ovu „zaštićenu“ enklavu Srebrenica.\nŽalbeno vijeće navelo je kako nije uvjerenja da postoji veza između spomenute jedinice i nekog člana udruženog zločinačkog poduhvata za ubistva kod Trnova.Ukinuta je i osuđujuća presuda Miletiću za progon i prisilno premještanje u vezi s muškarcima, bosanskim muslimanima, koji su prešli Drinu.\n“Majke Srebrenice koje prate suđenje kažu kako ne mogu nikad biti u potpunosti zadovoljne, ali bitno je da se donese osuđujuća presuda, te da se da pečat za povijest i opomena za budućnost da se dogodio strašan zločin – genocid”, javila je Al Jazeerina reporterka Katarina Drlja.\nIako je Žalbeno vijeće do sada ukinulo nekoliko prvostupanjskih presuda, Majke Srebrenice kažu kako ih to za sada ne zabrinjava, jer je većina žalbenih argumenata optužene petorice, ipak, odbačena. I žele barem da kazne ostanu iste kakve su proglašene na prvostepenom nivou, javlja Drlja.


Delegati Doma naroda Parlamenta Federacije BiH /FBiH/ danas su usvajanjem Nacrta zakona o porezu na dohodak i Nacrta zakona o doprinosima okončali sjednicu koja je prekinuta 6. jula zbog nedostatka kvoruma.\nNovim zakonom o doprinosima namjeravaju se pojednostaviti obračunavanja i plaćanja doprinosa, kvalitetniji nadzor i jačanje finansijske discipline.\nRješenjima u novom zakonu o porezu na dohodak želi se smanjiti poreski teret na niska primanja, a povećati na visoka primanja.\nPropisano je uvođenje progresivnog oporezivanja kod ovog dohotka kroz dvije stope, 10 odsto na mjesečni dohodak do 1.500 KM, i 20 odsto na razliku mjesečnog dohotka iznad 1.500 KM, dok je neoporezivi dio 700 KM.\nNakon redovne, počela je vanredna sjednica na kojoj bi delegati trebalo da po hitnom postupku razmotre Prijedlog zakona o izmjenama Krivičnog zakona FBiH, Prijedlog zakona o izmjenama i dopunama Zakona o unutrašnjoj trgovini, te Prijedlog programa rada Doma naroda Parlamenta FBiH za ovu godinu.\nNa dnevnom redu su i predložene izmjene i dopune Zakona o pravima boraca i članova njihovih porodica.\nZbog boračkog zakona su se pred Parlamentom FBiH okupili borci koji zahtijevaju formiranje jedinstvenog registra boraca, ukidanje finansiranja boračkih udruženja i borački dodatak za sve bivše borce.


Jovanović (Narodna stranka): Jedinstvena opozicija bi mogla da pobedi vlast | Novinska agencija Beta\nPOLITIKA | 13.10.2021 09:45 > 13.10 09:48\nJovanović (Narodna stranka): Jedinstvena opozicija bi mogla da pobedi vlast\nGeneralni sekretar Narodne stranke Stefan Jovanović izjavio je da bi opozicija, ako odluči da učestvuje na izborima iduće godine, i ako se dogovori o zajedničkom nastupu, mogla da uz podršku gradjana ugrozi i pobedi vlast, saopšteno je danas iz Narodne stranke.\n"Okuplja nas iskrena borba za promenu režima i sistema u Srbiji i za pobedu je neophodna jedinstvena lista opozicije na beogradskim i parlamentarnim izborima, kao i jedinstven predsednički kandidat", rekao je Jovanović televiziji Juronjuz Srbija.\nOn je ocenio da je za jedinstvo opozicije ključan dogovor Narodne stranke, Stranke slobode i pravde i Demokratske stranke, koje bi trebalo da zajedno izadju na izbore ili da ih zajedno bojkotuju.\n"Izborni uslovi su isti kao i na prethodnim izborima, održanim u junu 2020. godine i, ako se ne dogodi čudo, ostaće isti i na predstojećim izborima. Zato još nismo odlučili da li ćemo na njih izaći ili ne", rekao je Jovanović.\nJovanović je dodao da su u zajedničkom opozicionom frontu dobrodošle sve stranke koje su na delu pokazale da ne saradjuju sa vlašću, i dodao da se ne može biti malo opozicija na rečima, a malo vlast u koaliciji sa SNS na lokalnom nivou.\nGeneralni sekretar Narodne stranke rekao je da se ta stranka odlučila da učestvuje na lokalnim izborima u Negotinu i zato da bi pokazala kako izgledaju izborni uslovi u Srbiji.\n"Obavljamo kontrolu izbornog procesa i sastavićemo izveštaj koji će pokazati kakvi su uslovi na terenu. Dok Narodna stranka nije odlučila da izadje na izbore u Negotinu, nisu postojale druge opcije, a kada smo saopštili da ćemo učestvovati, pojavile su se fantomske liste sa 'ukradenim potpisima' podrške gradjana", naveo je on.\nPrema njegovim rečima, Narodna stranka je jedina koja u Negotinu učestvuje u kampanji s imenom i prezimenom svog kandidata za predsednika opštine, Krstom Stankovićem Njenjulovićem, dok se, kako je rekao, ostale liste kriju iza partijskih vodja.\n"Predsednik SNS-a Aleksandar Vučić je podmetnuo kukavičja jaja i u Negotinu će na izbore izaći pet lažnih opozicionih lista", rekao je Jovanović.


Izvor: Capital | Nedelja, 19.09.2021.| 15:00\nNovi sistem fiskalizacije Republiku Srpsku koštaće 50 mil KM i biće zasnovan na Blochchain tehnologiji koju odlikuje visok stepen bezbednosti i koji ne ostavlja prostor za manipulaciju, tvrde u Vladi RS.\nTaj kod biće na svakom fiskalnom računu i kupac će odmah nakon izdavanja moći da ga proveri skeniranjem ili na sajtu Poreske uprave.\nNaime, novi sistem za upravljanje fiskalizacijom imaće baze podataka o prometu celokupne robe i usluga jer će se preko njega pored izdavanja računa izdavati i fakture pravnim licima.\n- Ovakvim sistemom će se olakšati inspekcijski nadzor jer će roba biti praćena od ulaza u veleprodaju, preko skladišta do prodaje krajnjem kupcu i poreski inspektori će veoma jednostavno moći da saznaju ispravne količine u prodaji. Na osnovu ovih podataka je moguće kreirati napredne algoritme koji će moći da prepoznaju da je na nekom od prodajnih mesta prodato više robe nego što je nabavljeno - kažu u Vladi.\nNovi sistem bi trebao da prepozna i neke jednostavne oblike prevare i obavesti o tome kako bi poreski inspektori mogli da istraže slučaj.\nObrazlažući razloge za donošenje novog zakona iz Vlade Republike Srpske kažu kako je postojeći sistem zastareo, da je skup ali i da ga je sve teže kontrolisati.\n- Neki poreski obveznici su pronašli način da zaobiđu stroge zahteve za funkcionalne i tehničke karakteristike fiskalnih sistema i prometuju robu i usluge izdajući fiktivne fiskalne račune koji izgledom čak ne odstupaju od propisane forme, odnosno račune koji ne ulaze u dnevne izveštaje o prometu koji se dostavljaju Poreskoj upravi na dnevnom nivou. Navedena pojava je uzela maha i postojeći kapaciteti Poreske uprave Republike Srpske nemaju na nju adekvatan odgovor - priznaju u Vladi Republike Srpske.\nNaime, kako se navodi na tržištu je dobar deo fiskalnih kasa koje su odjavljene, ali se i dalje koriste.\nPodsećamo, postojeći sistem fiskalizacije u Republici Srpskoj je zaživeo od druge polovine 2008. godine kada je izvršena prva fiskalizacija i kada je Poreska uprava Republike Srpske uspostavila tehnički sistem za preuzimanje podataka.


Press Online :: Društvo :: Delegacija Srba danas u Zočištu i Pećkoj patrijaršiji\nDelegacija Srba danas u Zočištu i Pećkoj patrijaršiji\nGosti su domaćinima, drugog dana posete uručili 50 poklon paketića za novorođene bebe u tom delu Kosova i Metohije, a u Štrpcima su se predstavili tradicionalnom takmičarskom igrom "Banatske šore".\n"Danas imamo lep trenutak da promovišemo banatski sport koji se igra među Srbima sa jedne i druge strane granice između Srbije i Rumunije", rekao je pomoćnik direktora Kancelarije za Kosovo i Metohiju Mirko Krlić.\nNavodeći da su gosti prethodno obišli Brezovicu, Krlić je ukazao da su tamo videli kako se uništava priroda "besomučnom izgradnjom i otimanjem priodnih resursa i dobara".\n"Dok god smo mi narod visoke civilizacije koji ima da pokaže svoju kulturnu i duhovnu baštinu, KiM će biti sastavni deo Srbije", rekao je Krlić.\nPrema njegovim rečima, potrebno je čitav svet upoznati sa kulturnim genocidom koji se događa na KiM.\n"Poslednje informacije govore da Nerodimlje više ne postoji. Mnogi naši spomenici se urušavaju, nestaju, koriste u druge svrhe, zagađuju i ruše, tako da sve ono što predstavlja našu istoriju moramo zabeležiti, ne samo kamerama, već u svojim mislima", rekao je Krlić.\n"Ovo su koraci na putu ka jedinstvu srpskog nacionalnog bića na svim teritorijama na kojima živimo i trudićemo se da našu braću i sestre, naše sunarodnike koji žive po drugim državama Zapadnog Balkana, povežemo, a da mi Banaćani ovaj duh tolerancije, mira i komunikacije negujemo na svim teritorijam gde se pojavimo", kazao je Bošnjak.


Jeftini letovi iz Rostova na Donu - Avio karte Rostov na Donu - eSky.rs\nAvio karte iz Rostova na Donu\nPretražite letove iz Rostova na Donu\nProverite najbolje prilike za letove iz Rostova na Donu\n✔ Postoje li posebne ponude za letove iz Rostova na Donu na eSky.rs?\n✔ Mogu li se pobrinuti za osiguranje prilikom rezervacije leta iz Rostova na Donu?\n✔ Ako rezervišem let iz Rostova na Donu, mogu li da rezervišem ujedno i smeštaj?\n✔ Koje avio-kompanije nude letove iz Rostova na Donu?\nBudite sigurni, da na eSky.rs ponuda letova iz Rostova na Donu uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije iz Rostova na Donu\nJeftini letovi do Rusije Jeftini letovi iz Rusije Jeftini letovi za Salehard Jeftini letovi iz Saleharda Jeftini letovi za Temišvar Jeftini letovi iz Temišvara\nJeftini letovi do Kosova Jeftini letovi iz Kosova Jeftini letovi do Jamestown Chautauqua County Jeftini letovi od Jamestown Chautauqua County


PORODILA SE U KOLIMA HITNE POMOĆI Mesto rođenja bebe mlade Ivanjičanke je - na pola puta između Ivanjice i Užica\nIvanjičanka stara 28 godina prekjuče je postala majka – u sanitetu, na pola puta između svog grada i Užica gde je krenula da se porodi.\nNa svet je donela ćerku, a porođaj je izvršio dr Miloš Đoković, ivanjički ginekolog koji je sanitetom krenuo ka Užicu sa ovom ženom da joj se nađe pri ruci.\nPrethodno, Ivanjičanka se javila Domu zdravlja u svojoj opštini gde je procenjeno da će se poroditi veoma brzo pa je odmah uz pratnju lekara upućena u Opštu bolnicu Užice.\nBeba “nije bila strpljiva” da sačeka dolazak u porođajnu salu, već je iz majčinog stomaka izašla negde na pola puta dugog 70 kilometara između Ivanjice i Užica.\nU porodilištu užičke bolnice rečeno je “Blicu” da je porođaj prošao u najboljem mogućem redu i da se beba i majka osećaju dobro.\nžena se porodila u sanitetu